فڕینی ریشۆڵه‌كانی عه‌ده‌م.\nده‌مه‌و ئێواره‌یه‌ك، له‌به‌رده‌م په‌نجه‌ره‌یه‌كی تۆز له‌سه‌ر نیشتوو ئه‌و خه‌ریكی سڕینه‌وه‌ی په‌نجه‌ره‌كه بوو منیش به‌وێدا تێده‌په‌ڕییم بۆ قوتابخانه، كاتێ بینیم په‌رتووكه‌كانی ده‌ستم كه‌وتنه خوار و زه‌رده‌خه‌نه‌یه‌كی كرد وای ده‌زانی كوێرم، به‌ڵام ئه‌وانه‌ی كه ئه‌بینن له نابیناكان خراپترن.. گه‌ر چاوێك هه‌بیت په‌رده‌ی دواوه ببینێت هه‌موومان به رووی شه‌قامی سپیه‌تیدا ئه‌رۆیشتین، نەیزانی به نیگای چاوی ئه‌و كوێربووم، هه‌ستم ده‌كرد ئه‌و رۆژه‌ی ئه‌وم تێدا بینی سه‌رخۆشێكی بێ مه‌ی بووم، تاڵی نیگاكانی له تاڵی مه‌ی ده‌چوو به‌رده‌رگای ماڵیان وه‌ك مه‌یخانه بوو.. هه‌میشه سه‌رخۆشی به‌رده‌رگای ماڵی ئه‌و بووم، وام لێ هاتبوو گه‌ر غه‌مبار بام ده‌چووم به‌ردێكی به‌رده‌رگای ماڵی ئه‌وانم ماچ ده‌كرد و هه‌ستم به چاکبوون ده‌كرد.. ببووم به ده‌روێشی عه‌شقی ئه‌و و تا ده‌هات ئه‌و ده‌فی ده‌ژه‌نی و منیش حاڵم ده‌گرت، دواجار نامه‌یه‌كم بۆ نارد كه نووسیبووم:\n(له‌و كاته‌ی په‌نجه‌ره‌كه‌ت سڕیه‌وه ئه‌مه تۆز و خۆلی سه‌ر دڵی من بوو لات دا تا تۆی تێدا ببینم، گه‌ر بۆت ده‌كرێ ئه‌و په‌نجه‌ره‌ی من بكه‌وه.. گه‌ر ناتوانی بكه‌یته‌وه به به‌ردێك بیشكێنه وردوخاشی كه و فرێی بده نێو زبڵدانیك تا له دڵی هیچ مرۆڤێكی تر رۆنه‌چێ).\nئیواره بوو هاته‌ده‌ر، پێنج دینارم دا به‌و منداڵه‌ی یاری ئه‌كرد له نزیك ئه‌وێ.. نامه‌كه‌ی بۆ برد و زه‌رده‌خه‌نه‌یه‌كی كرد، وه‌ك بڵێی شه‌رم بكات نامه‌كه‌ی به خێرای له ده‌ستی منداڵە‌كه وه‌رگرت و رای كرده ژوورێ، كاتێك وه‌لامی نامه‌كه‌ی دامه‌وه شاگه‌شكه‌بووم.. له خۆشیان هه‌ستم ده‌كرد باڵنده‌كان درۆ ده‌كه‌ن كه ده‌ڵین مرۆڤ نافڕی.. من فڕیم هه‌ستم ده‌كرد له بنمیچی ئاسمانی یه‌كه‌مم و ناوێرم بڕۆمه دووه‌م له به‌ر ئه‌و، دواتر ئاسمانی دڵی ئه‌و ته‌می گرت و چاوه‌كانی من لێڵ بوون لە دووری.\nسەرلەئێوارەیەک له‌گه‌ڵ گوڵاوی ماچه‌كان هات و نامه‌ی ماڵ ئاواییت دایه ده‌ستم.. پێم سه‌یر بوو وا زوو هات.. ئه‌و هه‌میشه دره‌نگانی شه‌و ده‌رده‌كه‌وت بۆ رامووسانێك باوه‌شی بۆ كوشتن ده‌كرده‌وه، نه‌مده‌زانی دوا چركه‌كانی بینینی ئه‌و زه‌نگ لێده‌ده‌ن.. زۆر به هێمنیی رۆیشت، دره‌نگانی شه‌و گه‌یشتمه‌وه ماڵ و نه‌متوانی نمه‌كه بخوێنمه‌وه، وه‌ك سپێدەیەکی تر به زه‌نگی پرته و بۆڵه‌ی نێوان باوك و دایكم له خه‌و هه‌ڵستام، خێرا نامه‌كه‌م كرده‌وه و خوێندمه‌وه.. وای له‌م نامه ژه‌هراوییە.. بۆنی ته‌نیایی و مردنی دڵمی لێ ده‌هات، له نامه‌كه‌دا نووسیبووی :\n(ئازیزه‌كه‌م خۆشمده‌وێی من رۆیشتمه‌وه بۆ كه‌ركووك چونكه باوكم ماوه‌یه‌كه سووره له‌سه‌ر گەڕانه‌وه‌مان بۆ ئه‌و شاره.. ئێستاش كه ئاواره‌كانی ئه‌وێ به‌شێكی زۆریان گه‌ڕاونه‌ته‌وه ئه‌مشه‌ویش نۆره‌ی ئێمه بوو كاروانی ئێمەش بەڕێکە‌وت، بمبووره كه دڵم نه‌هات پێت بڵێم شتێكی له‌م جۆره هه‌یه.. ده‌مزانی به‌رگه‌ی ناگری و وه‌ك جاری پێشوو جه‌نگ له‌گه‌ڵ دڵڕه‌قیی باوكم ده‌كه‌ی.. ئه‌و ته‌لاقی خواردووه كه من نابێ ببم به هی تۆ، بۆیه منیش دڵخۆشیی دایكم هەڵبژارد، ئیدی چاوه‌رێم مه‌به، ماڵئاوا).\nدوای دوو ساڵ گه‌ڕان له یه‌كێك له هاوڕێكانیه‌وه زانیم شووی به كوڕێك كردووه و رۆشتوون بۆ هه‌نده‌ران، منیش تا ده‌هات زیاتر نائومید ده‌بووم.. ئاخر دڵم به ئه‌ندازه‌یه‌ك گیرۆده‌ی ئه‌و بوو وه‌ك ئه‌وه‌ی داغ كرابم و به گڕی ئه‌و شومێك له‌سه‌ر دڵم په‌یدابێ و ته‌نیا ئه‌و بتوانێ بیبینی و چاره‌م كات، ئیتر كه‌شتی دڵم له‌سه‌ر كه‌ناری چاوه‌ڕوانیی جێهێشت تا ده‌ریای ژیان کەشتیی گه‌ڕانه‌وه‌ی ئه‌و بێنێته‌وه.\nده‌مه‌وئێواره‌یه‌ك زۆر غه‌مباربووم له به‌رامبه‌ر دیمه‌نی ماڵئاواییکردنی هه‌وره‌كان چۆڕامه‌وه له ئومێد، وه‌ك باڵدارێكی باڵكشاو هه‌وڵی فڕینم ئه‌دا كه‌چی له ناخه‌وه هه‌ستم به باڵشکاویی خۆم ده‌كرد، هه‌نگاو هه‌نگاو له كه‌ناره‌كانی ته‌نیایی و غه‌مدا پیاسه‌م ئه‌كرد، خۆر به هێمنیی فتوای ئاوابوونی ئه‌دا، مانگ وه‌ك شكۆفه‌ی سپێدان له‌سه‌رخۆ ده‌هاته حزووری زه‌وی، منیش به هیواشیی ده‌ڕۆیشتم و له ژێر دره‌ختێك لام دا كه گه‌ڵاكانی به‌ر شنه‌بای هه‌ڵوه‌رین كه‌وتبوون، ئیدی ئه‌و گه‌ڵایانه‌م وا هاته به‌رچاو كه هه‌ورێك برووسكی تاوانی به‌ركه‌وی و بارانی گوناه به‌سه‌ر زه‌ویدا ببارێنی، له‌پڕ كه‌سێك هات نامه‌یه‌كی دایه ده‌ستم و وشه‌ی نهێنیی نێوان من و ئه‌وی گوت و جێیهێشتم، بڕیارم دا بۆ سبەینێ گه‌شت بكه‌م بۆ لای (ئه‌و) كه سه‌ده‌یه‌كه له چاوه‌ڕوانیی بینینی ئه‌ودا له‌سه‌ر دیواره‌كانی دڵم ئه‌نووسمه‌وه خۆشه‌ویستی، سەردەمێکە چاوەڕێی ئه‌م چركه‌یه ئه‌كه‌م یه‌ك نیگا و گوێبیست بوونی بۆ یه‌ك چركه، دره‌نگانی شه‌وه، خورپه‌ی دڵم زۆر به‌خێرایی لێ ئه‌دا.. كاتێک بیر ئه‌كه‌مه‌وه ئه‌وه من نیم په‌نجه‌ره‌ی ئاواته‌كانم سڕابێته‌وه له تۆز و خۆلی نائومیدیی، ئه‌وه دڵی من نییە كه بارانی (ئه‌و) ماڵی دۆزیوه‌ته‌وه و نم نم ده‌بارێ، ده‌پرسم تۆ بڵیی ئه‌وه من بم؟.. (ئه‌و)یش (خۆی) بێ، وه‌ك دره‌ختێكی لق و پۆپ شكاو نائومێدیی داگیریكردووم له نه‌بینینی (ئه‌و)، ئیدی ئه‌مشه‌و ئێشكگرم ده‌مه‌وێ ئه‌و چركانه‌ش به ئاگا بم كه رووناکیی دێ و تاریکیی كۆچ ده‌كا له‌و ساته‌دا شالووری گریانی من دێته گۆ، بێده‌نگ بیده‌نگ ئه‌شك به‌سه‌ر باڵای گوڵدا ده‌بارێ و ده‌رگای ته‌نیایی ده‌كرێته‌وه بۆ سه‌ما، له خۆشیان فرقات له قورگم قه‌تیس ماوه، كات زوو تێده‌په‌ڕێ، وا هات كاتی سه‌فه‌ر، جانتاكه‌م كرده شانم كه خاڵییە له سۆز و خه‌نده و پڕیه‌تی له بێ هیوایی و (ئه‌و) وا به‌ره‌و لای ئه‌و به‌ڕێ كه‌وتم، له‌و كاته‌دا دیمه‌نی وه‌هام هاته به‌رچاو وه‌ك ئه‌وه‌ی تابلۆیه‌كی رەنگکراو له دوودڵیی بیرمده‌كرده‌وه تۆ بڵێی ئه‌وه من بم، به سواری ماشێنه‌وه بچمه لای ئه‌و، سه‌خته بۆ من بینینی ئه‌و ڕووبه‌ڕوو، منێك زه‌وی ژیانی هه‌میشه بێ به‌رهه‌مه و باران ماڵی نادۆزیته‌وه و وشكه ساڵیی له ده‌رگای داوه، منێك به‌رده‌رگای دڵم پڕیه‌تی له زبڵی درۆی ئه‌م و ئه‌و، منێك ئاسمانی بیركدنه‌وه‌م غه‌ور بووه به دوورییە‌كانی تۆ، ئیدی چۆن به‌رگه‌ی بینینی تۆ ده‌گرم، خۆم دێته به‌رچاو وه‌ك پاسارییە‌ك له قاتی دووه‌می مۆتێلێكه‌وه به‌ر ببمه‌وه و له‌سه‌ر رێگا بكه‌وم و ماشێنیك پانم كاته‌وه و خوێنه‌كه‌م به تایه‌كانیه‌وه بلكێ، ئه‌وه قه‌ت من نیم به‌م ساناهییە بگه‌م به تۆ، له رێگادام و به‌نزینی ماشێنه‌كه خه‌ریكه ته‌واو ده‌بێ، شوفێره‌كه به دوای وێستگه‌دا دەگەڕێ، هه‌ستم كرد ئه‌وه منم هه‌میشه وێلم به دوای تۆ، ئێستا وا له رێگام تا وێلبوون داغ بكه‌م و به ئاگری بینینی تۆ بیسوتێنم، شوفێره‌كه وێستگه‌یه‌كی ده‌ستکە‌وت و ماشێنه‌كه‌ی پڕ كرد له سوته‌مه‌نی، كه‌چی من له‌وه‌ته‌ی هه‌م به دوای تۆدا دە‌گه‌ڕێم، تۆ نی، نامه‌ی نێو تیاكۆكه‌م ده‌رهێنا و خوێندمه‌وه ئه‌و ناونیشانه‌ی كه له كاغه‌زێكی چه‌ندین ساڵ پێنووس به‌سه‌ر دانه‌هێنراو تێیدا نووسیووته:\n( ئه‌وه (منم) وا له‌وێم دێی بۆ دیده‌نیم؟ چاوه‌ڕێتم له‌و كاتژمێره‌ی كه بۆم نووسیوی له ژێر هه‌مان دره‌خت).\nچوار كاتژمێر به رێگاوه بووم تا دواجار گه‌یشتم، نه‌مورا راسته‌وخۆ بڕۆمه پێش و سه‌یری بكه‌م، له خۆم ده‌پرسم بۆچی هاتووم، ئاخۆ ئه‌مه ئه‌و بێ؟ تۆ ئه‌ی رووخێنه‌ری ئەشکەنجەکانی رۆحم.. ئه‌ی فڕۆكه جه‌نگییە‌كه‌ی ئاسمانی دڵم.. ئه‌گه‌ر (خۆتی) موشه‌كی خه‌نده بهاوێژه و خه‌مه‌كانم ته‌فروتوناكه یان به زیندوویی وه‌ك ئه‌نفاله‌كانی گه‌رمیان زینده‌به‌چاڵیان كه، یان وه‌ك ئاوه‌راكانی كوردستانی باشوور به‌ره‌و سنووری وڵاتێكی تر ئاوا‌ره‌یان كه، ده‌ی له‌گه‌ڵ تۆمه ئه‌ی مینڕێژه به‌تواناكه ده‌سا وه‌ره و ملیۆنه‌ها مین له شوێنی خه‌مه‌كانی من بچێنه وه‌ك مینڕێژه‌كانی به‌عس كاتێ كوردستانیان مینڕێژكرد تۆش خه‌مه‌كانی من مینرێژكه، ده‌سا وه‌ره و هه‌ناسه‌یه‌كی خۆتم له بری ئۆكسجین بخه نێو سیه‌كان.. ئاخر جه‌سته‌ی من ژه‌نگی گرتووه وه‌ك ئه‌و مرۆڤانه‌ی به‌ر كیمیابارانی هه‌ڵه‌بجه كه‌وتن.. ده‌سا وه‌ره و سیه‌كانم پاك بکەوە له پاشماوه‌كانی بۆنی سێو، كاتێ نزیك بوومه‌وه له دواوه بینینم، قژزه‌ردێكی باڵابه‌رز سه‌ری به دره‌خته‌كه‌وه نووساندبوو، ئه‌رێ ئه‌وه تۆی؟ كاتێك رۆیشتی قژت سیا بوو یان تۆش خاسیه‌تی په‌ژه‌ی پایزت گرتووه بۆیه وا قژت زه‌رد هه‌ڵگه‌راوه، ئا بینیم ئه‌وه تۆ بووی كه سه‌یری لای چه‌پت ده‌كرد و خه‌یاڵ بردبووی نازانم بۆ كوێ، بۆ لای هه‌ریاده‌كانی كۆڵانه‌كانی شار و ماچه‌كانی قه‌راغ كانی، من له لای راسته‌وه نیوه‌ی روخسارتم بینی ئاهێكم هه‌ڵكێشا و وه‌ك یه‌كه‌م چركه‌ی دابڕان خه‌مێك له ناخه‌وه ئابلۆقه‌ی دام.. خۆم تێك نه‌دا وه‌ك ئه‌وه‌ی هیچ نه‌بووبێ به‌ره‌و پێشه‌وه هاتم، وه‌ك یاریه كۆنه‌كانی جاران له دواوه چاوه‌كانم گرتی، به گوێتمدا چرپاند ئه‌وه كێیه؟ گوتت:\n(تۆی ئه‌و مرۆڤه‌ی كه چه‌ندین ساڵ تێپه‌ڕین و ئه‌م هه‌موو كۆشك و ته‌لار و شار و مرۆڤه‌م بینین هه‌موویانم له یاد چوون.. چه‌ندین ساڵ گوزه‌شت هیچ شتیك و هیچ خۆشییەك به ئه‌ندازه‌ی یه‌ك رامووسانی تۆ دڵیان خۆش نه‌كردووم، هه‌موو دنیا گه‌رام ئاوابوونی خۆر له كه‌نار ده‌ریا و پیاسه‌كردنی هه‌ور له نزیکیی به‌سه‌ر شۆسته‌ی ئاسمان و كۆچی باڵنده‌كان به‌كۆمه‌ڵ ورده ورده هه‌موو شته‌كانم بینین به‌ڵام تۆ ئه‌و كه‌سه‌ی كه هه‌ور و ئاسمان و باڵنده و خۆر بووی نه‌مبینی چه‌ندین جار بۆ چه‌ند كاتژمێریك چاوم له گوڵه‌كان لا نه‌ده‌دا ده‌مگوت به‌ڵكو روخساری له‌نێو گوڵێكدا ببینم به‌ڵام نا له هیچ شوێنێك تۆم نه‌بینی جگه له نێو پێشانگای دڵم له به‌شی یادكردنه‌وه و یادگارییە‌كان.. ئا له‌وێدا تۆ هه‌بووی).\nبه جۆرێك قسه‌ی ده‌كرد وه‌ك ئه‌وه‌ی گه‌ڕابمه‌وه ساڵانی پێشووتر، قسه‌كانی به ئه‌ندازه‌ی ئه‌و خۆشییانه بوون كه لە رابردوودا روویدابوون، وه‌ك چۆن پێشتر خورپه‌ی دڵ و گلێنه‌ی چاوه‌كانم بوو كه بینینم به هه‌مان شێوه‌ی رابردوو باوه‌ڕم به قسه‌كانی كرد به هه‌موو شتێكی وه‌كو جاران چۆن له دوای په‌نجه‌ره‌كه‌وه ماچی بۆ هه‌ڵده‌دام هه‌ر به‌و جۆره‌ش ماچه‌كانی دووباره ده‌كردنه‌وه و ده‌یبردمه‌وه بۆ ئه‌وێ، ئه‌و پرسیاری ده‌كرد و منیش وه‌ڵامم ده‌دایه‌وه.. كاتێک به زه‌رده‌خه‌نه‌وه قسه‌ی ده‌كرد.. له دڵی خۆمدا ده‌مگوت: (دوا جار به دڵی خۆم گه‌یشتمه‌وه)، نامه‌یه‌كی دایه ده‌ستم گوتی: (كه رۆیشتیته‌وه ئه‌و نامه‌یه بخوێنه‌وه)، منیش هه‌ر به‌م نامانه تێگه‌یشتم كه جاران ئه‌م قسانه‌ی تێدا ده‌نووسین، كه به ده‌م شه‌رمی ده‌كرد بیانڵێ، په‌نجه‌كانی خستنە نێو په‌نجه‌كانی من و زۆر سه‌یر نیگاكانی تێده‌گرتم وه‌ك ئه‌وه‌ی مرۆڤێك بم گوللە‌یه‌كم به‌ركه‌وتبی و دواجار بی به زیندوویی بمبینێته‌وه، به زه‌رده‌خه‌نه‌وه گوتی زه‌نگی قه‌ده‌غه‌بوون خه‌ریكه لێ ده‌درێ و ده‌بێ بڕۆم گه‌ر نا تووشی كێشه ده‌بم، شه‌رمم ده‌كرد وه‌كو جاران پێی بڵیم ماچیكم به دیاریی بده‌رێ ئینجا بڕۆ.. ئیتر هیچمان نه‌وت به نیگایه‌كی زۆر قووڵ سه‌یری یه‌كمان ده‌كرد و هه‌ر یه‌كه‌مان به رێگایه‌كدا ده‌رۆیشتین و له دواوه ئاوڕمان ده‌دایه‌وه و سه‌یری یه‌كتریمان ده‌كرد، له به‌رچاوم له دیمه‌نی دایكێك ده‌چوو منداڵه‌كه‌ی كه‌وتبێته نێو رووبارێك و له‌تاو رۆحی ئه‌و بۆ رزگاركردنی خۆی به رووباره‌كه‌دا دابدا و خۆی بمرێ و منداڵه‌كه‌شی به زیندوویی بمێنێته‌وه، نزیكی بانگی ئێوارە بوو گه‌یشتمه‌وه ماڵ و چووومه ژووره‌كه‌م و نامه‌كه‌یم ده‌رهێنا بیخوینمه‌وه.. كه ده‌ستم برد بیكه‌مه‌وه گوڵدانی سه‌ر په‌نجه‌ره‌كه‌م كه‌وته خوارێ و شكا.. ده‌ستم به بەرداخی سه‌ر مێزه‌كه‌م كه‌وت و ئاوه‌كه‌ی رژا، ئیدی دڵی من هه‌ر به نامه له دایك بوو هه‌ر بەویش له‌سێداره درا.. وه‌ك ئه‌و عه‌شقانه‌ی به تێل ده‌ست پێ ده‌كه‌ن و به تێل كۆتاییان پێ دێ.. وه‌ك ئه‌و عه‌شقانه‌ی به نیگایه‌ك ده‌ست پێ ده‌كه‌ن و به یه‌ك وشه كۆتاییان پی دێ.. ئیدی، نامه‌كه‌م كرده‌وه نووسیبووی:\n(ئه‌ی ئه‌و كه‌سه‌ی دوا نامه‌ی ژیانی منت پێ ده‌گا، تۆ له چاوه‌ڕوانیی مندا مه‌لێكی باڵشکاو و ماسییە‌كی له نزیك كه‌نار فڕێ دراوی، ئه‌وه من نیم ئه‌و كه‌سه‌ی كه قولابی خسته نێو ده‌ریای عه‌شق و تۆی پێوه بوو، من ئه‌و كه‌سه‌ی جاران نه‌ماوم تۆ گوڵ بیت و من باران بم، نا ئێستا خۆرم.. گه‌ر بڕیاربوو ببیته‌وه گوڵ ده‌تسوتێنم، ئیدی بیر له من مه‌كه‌وه.. من له‌و ساته‌ی تۆم جێهێشت له نێو دڵی خۆمدا سڕیمیه‌وه و وه‌ك پینه‌دۆرزه‌كان دڵم به پیاوێكی تر پینه‌كرد.. ئێستاش ده‌مه‌وێ لێره به دوا به پێخواسیی بڕۆم و دڵم پینه نه‌كه‌مەوە، به‌ڵام ئه‌ی پاكترین مرۆڤ.. ئێستاش پێم سه‌یره كه باڵی هه‌موو ئومێده‌كانت دایه ده‌ستی راوچییە‌كی وه‌ك من.. ئیدی ئه‌وه بزانه راوچی هه‌میشه خوێنڕێژە و راستیی و دڵسۆزیی له عه‌شق دۆراند، ماڵئاوا...).


چه‌نده‌ها ئایه‌ت بانگ بۆدامه‌زراوى ده‌که‌ن: (سورة آل عمران).......(4) ڕازی قورئانی | ماڵپەری قورئانی پیرۆز\nوه‌رگێڕانى : بورهان محمد امین....ئه‌ندازیار عوسمان....ئاماده‌کردنی : سامان خدر....ئه‌وئایه‌تانه زۆرن که‌بانگ بۆ دامه‌زراوى ده‌که‌ن له‌سوره‌ته‌که‌دا ،جارێک له‌ڕێى باسکردنى که‌سانێک که‌دامه‌زراو بوون له‌به‌رده‌م دوژمندا وه‌ک (قَدْ كَانَ لَكُمْ آيَةٌ فِي فِئَتَيْنِ الْتَقَتَا فِئَةٌ تُقَاتِلُ فِي سَبِيلِ اللّهِ وَأُخْرَى كَافِرَةٌ يَرَوْنَهُم مِّثْلَيْهِمْ رَأْيَ الْعَيْنِ وَاللّهُ يُؤَيِّدُ بِنَصْڕهِ مَن يَشَاءُ إِنَّ فِي ذَلِكَ لَعِبْرَةً لَّأُوْلِي الأَبْصَاڕ ) (آل عمران : 13).\nجارێکیش باسى حه‌واریه‌کانى حه‌زره‌تى عیسمان بۆده‌کات که‌دامه‌زراوبوون بۆسه‌رخستنى دینى خــوابی( فَلَمَّا أَحَسَّ عِيسَى مِنْهُمُ الْكُفْرَ قَالَ مَنْ أَنصَاڕي إِلَى اللّهِ قَالَ الْحَوَاڕيُّونَ نَحْنُ أَنصَارُ اللّهِ آمَنَّا بِاللّهِ وَاشْهَدْ بِأَنَّا مُسْلِمُونَ) (آل عمران : 52).\nهه‌روه‌ها به‌موناسه‌به‌ى باسکردنى گه‌لانى پێشوه‌وه خواى په‌روه‌ردگار،باسى په‌یمانى پێغه‌مبه‌ران و دامه‌زراویان(سةلامى خوايان لةسةربيَت)ده‌کات بۆمان(وَإِذْ أَخَذَ اللّهُ مِيثَاقَ النَّبِيِّيْنَ لَمَا آتَيْتُكُم مِّن كِتَابٍ وَحِكْمَةٍ ثُمَّ جَاءكُمْ رَسُولٌ مُّصَدِّقٌ لِّمَا مَعَكُمْ لَتُؤْمِنُنَّ بِهِ وَلَتَنصُرُنَّهُ )(آل عمران : 81).\nبه‌هان شێوه له‌م سوره‌ته‌دا هانمان ده‌دات له‌سه‌ر پارێزکارى و دامه‌زراوى تامردن(يَا أَيُّهَا الَّذِينَ آمَنُواْ اتَّقُواْ اللّهَ حَقَّ تُقَاتِهِ وَلاَ تَمُوتُنَّ إِلاَّ وَأَنتُم مُّسْلِمُونَ (آل عمران : 102)).\nئایه‌ته‌که‌ده‌فه‌رموێت: نه‌مرى مه‌گه‌ر به‌موسَڵمانى،به‌لآم چۆن خۆ ئێمه نازانین که‌ى ده‌مرین،که‌واته ده‌بێت هه‌میشه ئاماده‌بین،ئینجا به‌دوایا ئه‌م ئایه‌ته دێت (وَاعْتَصِمُواْ بِحَبْلِ اللّهِ جَمِيعاً وَلاَ تَفَرَّقُواْ )(آل عمران : 103)).واته ئه‌گه‌ر دامه‌زرایت هاوه‌ڵى و دۆستایه‌تى پیاوچاکان بکه و ئاگاداربه جیاوازى و دژایه‌تى نه‌بێت..\n(وَلاَ تَكُونُواْ كَالَّذِينَ تَفَرَّقُواْ وَاخْتَلَفُواْ مِن بَعْدِ مَا جَاءهُمُ الْبَيِّنَاتُ وَأُوْلَـئِكَ لَهُمْ عَذَابٌ عَظِيمٌ (آل عمران : 105)) ،به‌م شێوه‌یه ئایه‌ته‌کان له‌سوره‌ته‌که‌دا یه‌ک له‌دواى یه‌کدا هانمان ده‌ده‌ن له‌سه‌ردامه‌زراوى له‌شوێنى جۆراوجۆردا..سه‌یرکه له‌گه‌ڵمابه‌و وردبه‌ره‌وه له‌فه‌رمانى په‌روه‌ردگار له‌سه‌ردامه‌زراوى له‌به‌یک گه‌یشتنى دوژمندا(وَكَأَيِّن مِّن نَّبِيٍّ قَاتَلَ مَعَهُ ڕبِّيُّونَ كَثِيرٌ فَمَا وَهَنُواْ لِمَا أَصَابَهُمْ فِي سَبِيلِ اللّهِ وَمَا ضَعُفُواْ وَمَا اسْتَكَانُواْ وَاللّهُ يُحِبُّ الصَّابِڕينَ (آل عمران : 146)) ،هه‌روه‌ها ئایه‌تى (الَّذِينَ قَالَ لَهُمُ النَّاسُ إِنَّ النَّاسَ قَدْ جَمَعُواْ لَكُمْ فَاخْشَوْهُمْ فَزَادَهُمْ إِيمَاناً وَقَالُواْ حَسْبُنَا اللّهُ وَنِعْمَ الْوَكِيلُ )(آل عمران : 173) (فَانقَلَبُواْ بِنِعْمَةٍ مِّنَ اللّهِ وَفَضْلٍ لَّمْ يَمْسَسْهُمْ سُوءٌ وَاتَّبَعُواْ ڕضْوَانَ اللّهِ وَاللّهُ ذُو فَضْلٍ عَظِيمٍ )(آل عمران : 174).\nئایه‌تى زۆر موسڵمانان بانگ ده‌کات بۆدامه‌زراوى و لاوازنه‌بوون له‌هه‌ربارودۆخێکدا،له‌به‌ر ئه‌وه‌ى مه‌سه‌له‌ى چاره‌نوسه‌و زۆر گرنگه،بۆیه سوره‌ته‌که ئاگادارمان ده‌کاته‌وه له‌هۆکاره‌کانى له‌رزینى ئیمانى بڕوادارو که‌م کردنه‌وه‌ى دامه‌زراویه‌که‌ى.


ئێرانیەك رێگەی بە ژنەكەی نەدا بەشداری پاڵەوانییەتی جیهانی بكات | دەزگاى زارى کرمانجى\nئێرانیەك رێگەی بە ژنەكەی نەدا بەشداری پاڵەوانییەتی جیهانی بكات\nزاری كرمانجی- ئاژانسییە هەواڵییە وەرزشییەكان: هاوژینی راهێنەری خلیسكێنەی سەر بەفری ئێران رێگری لێ دەكات لە گەشتكردن بۆ بەشداریكردن لە پاڵەوانێییەتی جیهان كە لە ئیتاڵیا بەڕێوەدەچێت.\nمیدیاكانی ئێران رایانگەیاند" هەڵبژاردەی خانمانی ئیران بەرەو ئیتاڵیا گەشتیان كرد، بەمەبەستی بەشداریكردن لە پاڵەوانییەتی خلیسكێنەی سەر بەفر كە لەسەر چیای ئالپ و لە كۆرتینا دامبیزۆ، بەبێ ئامادەبوونی خانمە راهێنەرەكەیان بەشداری دەكەن، چونكە هاوژینەكەی رێگەی پێنەداوە بۆ ئیتاڵیا گەشت بكات".\nرۆژنامەكانی ئێران هیچ وردەكارییەكی رێگری لە چوونی راهێنەری هەڵبژاردەی خلیسكانێی سەر بەفری ئێرانی ئاشكرا نەكردووە، كە هۆكاری رێگریكردن لە سەمیرە زرغاری هاوژینی، هاوكات یەكێتی خلیسكێنەی سەر بەفری ئێرانیش، هیچ زانیارییەكی لەوبارەیەوە نەخستووەتەڕوو".\nبەپێی یاسای ئێران هاوژینەكان مافی رێگریكردنیان لە ژنەكانەكانیان هەیە كە نەهێڵن گەشت بۆ درەوەی وڵاتی ئێران بكەن.\nزرغاری یەكەم خانمە راهێنەر نیە كە هاوژینەكەی رێگری لە گەشتكردنی كردووە بۆ دەرەوەی ئێران، چونكە لە 2015 یاریزانی تۆپی پێ، نیلۆفەر ئەردەڵان، لەلایەن مێردەكەیەوە، وڵاتینامەكەی لێ زەوت كردو نەیهێشت بەشداری جامی نەتەوەكانی ئاسیا بۆ یاری فوستاڵ بكات.\nلەدوای شۆڕشی ئیسلامی ئێران و بەدیاریكراوی لە 1979 بەدواوە، وەرزشی خانمان لە ئێران بەرەوە نەمان چوو، بەڵام بە تێپەڕبوونی كات، جارێكی دیكە وەرزشی ژنان بەتایبەت لە بواری تۆپی پێ، ناوبانگێكی زۆری پەیداكرد.\nئێستا لە ئێران بەومەرجە رێگە بە خانمە وەرزشوانەكان دەدرێت وەرزش بكەن كە دەبێ سەرپۆش لەسەر بكەن. فیفا لە ساڵی 2012 بۆ ماوەی ساڵێك لەسەر سەپاندنی سەرپۆش بەسەر خانمە وەرزشوانانەكاندا چالاكیە وەرزشییەكانی ئەو وڵاتەی سڕ كرد.\nچوار خلیسكێنەری سەر بەفری هەڵبژاردەی ئێران رۆژی پێنجشەممەی رابردوو لە پاڵەوانییەتی كۆرتینا دا ئامبیزۆ بەشدارییان كرد، كە پێكهاتبوون لە عاتیفە ئەحمەد، سەدەف شافشمشكی، فەرووغ عەباسی و مەرجان كەلهووڕن.


كه‌سێتى له سیناریۆدا\nبۆچوون / بیروڕا :: 29/11/2016\nره‌نگه گرنگترین شتێك كه پێویسته سیناریستى سینه‌مایى پێ بناسرێته‌وه، هێزى خه‌یاڵ و به‌كارهێنانى بێت به شێوه‌یه‌كى داهێنه‌رانه‌ى وا كه له‌گه‌ڵ زمانى سینه‌مادا بگونجێت. خه‌یاڵ خۆڕسك و به‌هره‌مه‌ندییه و ده‌یشكرێت پێشبخرێت و په‌روه‌رده بكرێت به راهێنان و به‌كارهێنانى. گه‌ر وانه‌بێت وه‌ك ئه‌و ئاكته‌ره‌ى لێدێت كه تواناى خۆى په‌ره‌پێنادات له‌ڕێى راهێنان و پرۆڤه‌كردن و سوودوه‌رگرتن له ئه‌زموونه‌كانه‌وه، بۆیه كاره‌كه‌ى ده‌بێته دووباره و جوینه‌وه و وه‌ڕسكردنى بینه‌ر.\nچه‌ند راهێنانێك هه‌ن كه ده‌كرێت به شێوه‌یه‌كى رۆژانه ئه‌نجام بدرێن، وه‌ك ڕامان له سیماى خه‌ڵك و جوڵه‌كانیان، چونكه سیماى هه‌ر كه‌سێك بۆخۆى جوانییه‌كى تایبه‌تى تێدایه. زۆرجار بیرۆكه‌یه‌كى به‌هێز له رووداوێكى ئاسایى رۆژانه‌وه یان له ده‌موچاوێكى دیاریكراوه‌وه دێته بوون. شتگه‌لێكى زۆر و ورده‌كاریى بچووك هه‌ن كه ئێمه له سینه‌ماى عه‌ره‌بیدا هیچ بایه‌خێكیان پێناده‌ین. زۆرجار ئه‌و شته بچوكانه ده‌توانن كاریگه‌رییه‌كى گه‌وره‌تریان هه‌بێت له‌چاو وێنه‌گرتنى دیمه‌نێكدا كه تێیدا پشت ده‌به‌سترێت به كارلێكه وێنه‌ییه‌كان یاخود به تێچوونێكى زۆر جێبه‌جێ ده‌كرێت.\nسه‌كه‌وتنى فیلمى (الزمن الباقی) یه‌ى ده‌رهێنه‌رى فه‌له‌ستینى ئیلیا سلێمان له چه‌ندین فێستیڤاڵى نێوده‌وڵه‌تى و عه‌ره‌بیدا، ئومێدى ئه‌وه‌مان ده‌داتێ كه ئێمه‌ى عه‌ره‌ب وامانلێهاتووه كه‌سانێكمان هه‌بێت هه‌ست به سیحر و زمانپاراویى سینه‌ما بكات. له‌م فیلمه‌دا ده‌رهێنه‌ر به زیره‌كانه كاریكردووه له‌سه‌ر زۆرێك له‌و شته ساكارانه‌ى كه ئاماژه‌گه‌لى جۆراوجۆریان هه‌یه، وه‌ك ئه‌و كرێكاره ساده‌یه‌ى كه ئالووده‌ى مه‌یخواردنه‌وه بووه هه‌ركاتێك ده‌خواته‌وه به‌نزین ده‌كات به‌خۆیدا و هه‌ڕه‌شه‌ى خۆكوشتن ده‌كات، دواتر خۆى ده‌دات به‌ده‌سته‌وه و ده‌چێته ناو نوێنه‌كه‌یه‌وه. هه‌ندێك جاریش بیرۆكه‌یه‌كى دیاریكراو دێنێته‌وه كه جۆرێك فه‌نتازیاى له‌گه‌ڵدایه. له‌م نموونانه چه‌ندینجار دووباره ده‌بنه‌وه له قۆناغى جیاجیاى مێژوویدا و به‌هاى خه‌ون ده‌مێنێته‌وه و هه‌وڵده‌دات واقیعه‌كه تێپه‌ڕێنێت یان له توندوتیژییه‌كه‌ى كه‌مبكاته‌وه.\nكاتێك قه‌ناعه‌تى بیرۆكه‌یه‌كت لا گه‌ڵاڵه ده‌بێت، پێویستت به كه‌سه‌كان هه‌یه بۆ ئه‌وه‌ى گوزارشت له بیرۆكه‌كه‌ت بكه‌ن، لێره‌دا پشتبه‌ستنت به ئه‌كته‌رێكى ئه‌ستێره و دروستنه‌كردنى كه‌سێتییه‌كه، ئه‌نجامی شكستێكى قورسى لێده‌كه‌وێته‌وه. با لێره‌دا نموونه‌یه‌ك بێنینه‌وه، فیلمى (مرجان احمد مرجان)ى یوسف معاتى و ده‌رهێنانى عه‌لى ئیدریس، ورده‌كاریى سیناریۆكه‌ى دراوه‌ته عادل ئیمام كه به‌داخه‌وه ئه‌م ئه‌ستێره‌یه یان ئه‌م ئه‌كته‌ره به‌ناوبانگه‌ى دنیاى عه‌ربمان، ده‌ستوه‌رده‌داته هه‌موو ورده‌كاریه‌كانیه‌وه، هه‌ر له سه‌ره‌تاى سینایۆكه‌وه هه‌تا مۆنتاژكردنى دواگرته‌ى فیلمه‌كه, ئه‌م فیلمه نه بیرۆكه‌كه‌ى و نه رۆڵبینینه‌كه‌ى عادل ئیمام-ى شتێكى تازه‌یان تێدانییه به‌ڵكو ئه‌و فیلمه كۆنانه‌ى كه تێدا ده‌ركه‌وتووه باشترن له‌چاو فیلم و زنجیره به‌رهه‌مهێنراوه‌كانى ئه‌م دواییه‌ى.\nكه ده‌ڵێین كه‌سێتى هه‌ڵگرى بیرۆكه‌كانه، ماناى ئه‌وه نییه كه ته‌نیا له‌ڕێى دیالۆگ و رووداوه‌كانه‌وه بیگوازێته‌وه. نموونه‌ى كارى سینه‌مایى سه‌رسوڕهێن ئه‌وه‌یه كه سیحر و شتى ته‌مومژاوى و چاوه‌ڕواننه‌كراوى تێدابێت. پێشكه‌شكردنى كه‌سێتى له فیلمه عه‌ره‌بیه‌كاندا جیاوازییه‌كى ئه‌وتۆى نییه له‌گه‌ڵ شێوازى شانۆیى، یاخود له‌سه‌ر شێوه‌ى فیلمه پله ده‌یه هندییه‌كانه. دروستكردنى كه‌سێتیى سینه‌مایى به‌هۆى هێنانى زۆریى زانیارى و ره‌هه‌نده ده‌روونى و كۆمه‌ڵایه‌تى و فیزیایى و ئه‌وانى دیكه‌وه نابێت، هه‌ندێك جار سه‌ركه‌وتوو ده‌بیت له دروستكردنى كه‌سێتیه‌كى درامیدا به‌ڵام ئه‌و كه‌سێتیه كه‌سێتییه‌كى سینه‌مایى نییه یان به زمانێكى هونه‌ریى سینه‌مایى پێشكه‌ش و نمایشى ناكرێت.\nفیلمى the homeless milionaire زیاتر له په‌نجا خه‌ڵاتى نێوده‌وڵه‌تیى چنیوه‌ته‌وه، له‌وانه هه‌شتیان ئۆسكارن. كه‌سێتییه‌كانى ئه‌م فیلمه واقیعین به‌ڵام پێشكه‌شكردنه‌كه‌ى راسته‌خۆ نه‌بوو و هه‌ندێك كاروبارى هه‌روا به‌نهێنى و شاراوه‌یى لامان مانه‌وه و به‌دوایدا گه‌ڕاین. مه‌سه‌له‌كه گێڕانه‌وه‌یه‌كى مێژوویى یان كۆمه‌ڵایه‌تیى كه‌سێتیه‌كه نییه. ده‌بێت تۆ به رۆح كه‌سێتیه‌كه دروست بكه‌یت نه‌ك ته‌نیا جه‌سته‌یه‌كى فیزیایى یان ره‌گێكى كۆمه‌ڵایه‌تى. له حاڵه‌تێكدا ئه‌گه‌ر بونیات و قوڵاییه‌كه (رۆچوونه‌كه) لاواز بوون، ناتوانرێت هیچ بیرۆكه‌یه‌كى به‌هێز بگه‌یه‌نێت. هێز و تواناى كه‌سێتیى به‌وه ناپێورێت كه ئاخۆ چه‌ند جار له فیلمه‌كه‌دا ده‌رده‌كه‌وێت. كه‌سێتیى واهه‌ن كه به‌شێوه‌یه‌كى سنووردار ده‌رده‌كه‌ون به‌ڵام كاریگه‌رییه‌كه‌ى زۆر و گه‌وره‌یه.\nئه‌وه‌ى له هه‌ر كه‌سێتیه‌كدا گرنگه ئه‌وه‌یه كه قووڵاییه‌كى فه‌لسه‌فى و فیكریى مرۆییانه‌ى هه‌بێت، له‌وه‌یش زیاتر خوڵقاندنى كه‌شێكى میتافیزیكییه. له فیلمى Media ى ده‌رهێنه‌رى ئیتالى پیێر پاولۆ پازۆلینى-دا رووداوه‌كه وه‌ك پێكه‌وه‌به‌ستنى نێوان رابردوو و ئێستا، ئه‌فسانه و واقیع وایه، ئه‌م فیلمه ته‌نیا گێڕانه‌وه‌یه‌ك یاخود وێنه‌گرتنى ئه‌فسانه‌یه‌كى یۆنانى نییه، به‌ڵكو خوێندنه‌وه‌یه‌كى پڕ له نیگه‌رانى و راڕاییه بۆ ئێستا و داهاتوو. كه‌سێتیى پیاوه‌ئه‌سپینه ئه‌فسانه‌ییه‌كه، بیرۆكه‌ى ده‌رهێنه‌ره‌كه‌ى تێدایه و قسه‌ى ده‌رباره ده‌كات و دیالۆگێك ده‌كاته‌وه به ئاسۆیه‌كى بێسنووره‌وه، كه‌سێتیى جازۆن ئاماژه‌یه‌كه بۆ واقیعى مادیى میكاڤیلـلى, كه‌سێتیى میدیا ئاماژه‌ى رۆحانیه‌ت و پیرۆزیى رابردووى كشتوكاڵى و سه‌ره‌تاییه, فیلمه‌كه فه‌زایه‌كه بۆ ئه‌م كه‌سێتیانه هه‌تا گوزارشت له راڕایى رۆحى و مرۆییانه‌یان بكات. پازۆلینى هیچى له ئه‌فسانه‌كه هه‌ڵنه‌بژاردووه ته‌نیا ئه‌وانه‌ى نه‌بێت كه خزمه‌تى بیرۆكه‌كه‌ى ده‌كات، ئیتر به‌وپه‌ڕى ئازادیى خۆیه‌وه كارى تێداكردووه و ئاماژه‌كانیى به‌كارهێناوه نه‌ك گێڕانه‌وه‌یه‌كى حیكایه‌تئامێزانه. دیالۆگى ناو فیلمه‌كه كورت و ساكارن به‌ڵام گوزارشتكار و مانادار و سروشبه‌خشن. جووڵه و گوزارشته‌كانى رووخسار و ده‌موچاو رۆڵى كارایان هه‌بوو له دروستكردنى جۆرێك له ترس و تۆقاندن لاى بینه‌ر.\nبونیادى ته‌قلیدیى كه‌سێتیه‌كان و ته‌ركیزكردنه سه‌ر رووى ده‌ره‌وه به‌بێ وێنه‌گرتنى دیوى ناوه‌وه و رۆح، به‌رهه‌مێكى داهێنه‌رانه یاخود كارێكى سه‌ركه‌وتووى سینه‌مایى دروست ناكات. ئه‌وه‌ى ته‌ماشاى فیلمه‌كانى ده‌رهێنه‌رى فره‌نسى ئالان رینیێ، بۆ نموونه، بكات، تێده‌گات كه ده‌رهێنه‌ر به هه‌موو شێوه‌یه‌ك كارده‌كات بۆ خوڵقاندنى جۆرێك له ناڕوونى و تێكشكاندنى مانا باو و دیاریكراوه‌كان، ئه‌مه‌یش بینه‌ر والێده‌كات رابكات به‌دواى كه‌سێتیه‌كه‌دا تا بیگرێت، به‌ڵام ناتوانێت و له‌ده‌ستى راده‌پسكێت. ئاوا هه‌موو كه‌سێتیه‌كان ده‌بنه جۆرێك له سیحر وه‌ك ئه‌وانه‌ى له فیلمه شیعریه‌كاندا ده‌یاندۆزینه‌وه. ئه‌وه‌یش تێده‌گه‌ین كه ده‌رهێنه‌رى سینه‌مایى جێگه‌ى چه‌ندین ئاماژه و بیرۆكه و بیره‌وه‌ریى خۆیى تێداده‌كاته‌وه نه‌ك هه‌ر له رێگه‌ى ته‌نیا كه‌سێتیه‌كه‌وه به‌ڵكو له رێى هه‌موو كه‌سێتیه‌كانى ناو فیلمه‌كه‌یه‌وه. كه كه‌سێتیه‌ك دروست ده‌كه‌یت ماناى وایه نابێت سنووربه‌ندى بكه‌یت، چونكه هه‌رچه‌نده كه‌سێتیه‌كه سنووره‌كانى خۆى و شێوازه نه‌ریتی و رووكه‌شیه‌كه‌ى خۆى تێپه‌ڕێنێت، هێز و سیحرێكى زیاترى ده‌داتێ بۆ ئه‌وه‌ى له بیرى بینه‌ردا به جێگیرى بمێنێته‌وه نه‌ك راگوزه‌رێ و تێپه‌ڕێت.\nحه‌مید عه‌قه‌بى:: 29/11/2016


رۆژی یەك شەممە ١٩-٩-٢٠٢١، خاتوو شاناز ئیبراهیم ئەحمەد ئەندامی دەستەی كارگێڕی مەكتەبی سیاسی و سەرپەرشتیاری مەڵبەندی 1ی رێكخستنی سلێمانی یەكێتیی نیشتمانیی كوردستان، لەشاری سلێمانی سەردانی بارەگای كۆمەڵەی پێشمەرگە كەمئەندام بووەكانی سەنگەری كرد و لەگەڵ سكرتاریەتی كۆمەڵەكە كۆبۆوە، لە دیدارێكدا بیروڕا سەبارەت بەبارودۆخی سیاسیی و پێشهاتەكانی ئێستا ئاڵوگۆڕكرا.\nخاتوو شاناز ئیبراهیم ئەحمەد، لەوتەیەكیدا خۆشحاڵی خۆی بۆ دیداری لەگەڵ پێشمەرگە كەمئەندام بووەكانی سەنگەر دەربڕی و وتی: پێشمەرگە كەمئەندام بووەكانی سەنگەر لەلایەن سەرۆك مام جەلالەوە شەرەفی نازناوی (شەهیدی زیندوو)یان پێبڕاوە كە پڕاوپڕە بە مێژوو و قوربانیدانتان، بۆیە خزمەتكردنتان ئەركە و هەمیشە پاڵپشتی بەهێز دەبین بۆ بەدەمەوە چوونی خواست و داواكانتان.\nلەبەشێكی دیكەی قسەكانیدا، خاتوو شاناز ئیبراهیم ئەحمەد، رایگەیاند: هەڵبژاردنی ئەمجارەی ئەنجومەنی نوێنەرانی عێراق گرنگیەكی گەورەی هەیە بۆ پرسی نەتەوەیی بۆ خەڵكی كوردستان، هەروەها بەهێزی پێگەمان لە بەغدا كاریگەری دەبێت بۆ یەكلاكردنەوە و چارەسەركردنی كۆی پرسەكانی پەیوەندیدار بە خەڵك و هەرێمەكەمانەوە، بۆیە دەبێت كار بۆ سەرخستنی هاوپەیمانی كوردستان بكەین، لەمڕوەوە رۆڵی پێشمەرگە كەمئەندام بووەكانی سەنگەریشی لەزیاتر سەرخستنی پرۆسەكەدا بەرزنرخاند.\nلای خۆیەوە، شوان موغاغی سكرتێری كۆمەڵەكە، سوپاسی بەسەركردنەوەكەی خاتوو شاناز-ی بۆ كۆمەڵەكەیان كرد و رایگەیاند، وەك كۆمەڵەی پێشمەرگە كەمئەندام بووەكانی سەنگەر دەستیان كردووە بە ئامادەكاری و جێبەجێكردنی بەرنامەكان بۆ سەرخستنی لیستی هاوپەیمانی كوردستان، هاوكات وەك هەردوو لقی(سلێمانی و شارباژێر-دووكان)كۆمەڵەكە كە لەسنوری مەڵبەندی رێكخستنی سلێمانیدان هاوكار و تەواوكاریش دەبن لەجێبەجێكردنی پلانی بەرپرسی میحوەری سلێمانی، وتیشی:لەم قۆناغەشدا كە یەكێتی پێویستی پێمانە ئامادەیی تەواومان كردووە بۆماوەی بانگەشەی هەڵبژاردن و لەسەرجەم ناوچەكان و لەڕێی لقەكانمانەوە، هەوڵەكانمان بۆ ئەو مەبەستە چڕكردۆتەوە.\nدواتر و لەگفتوگۆیەكی كراوەدا، ئامادەبووانی كۆبونەوەكە، سەرنج و تێبینیەكانی خۆیان بۆ باشتر بەڕێوەبردنی هەڵمەتی بانگەشەی هەڵبژاردن خستەڕوو.\n9/19/2021 2:09:14 PM


سەدرییەكان – پەڕە 3 – Knwe.org\nسەرەکی » وتار » ئیدریس جەبار » سەدرییەكانپەڕە 3\nهیچ كات هێندەی ئەمجارە سەدرییەكان خۆیان لەنێو سیاسەتی دووفاقی و پێوان بە دوو تەرازوودا نەبینیوە، هیچ كات هێندەی ئەمجارە سەدرییەكان دووچاری سەنگەر گواستنەوە نەبوون، كاتێك بە بیانووی گێڕانەوەی ژیانی ئاسایی و كردنەوەی دەرگای خوێندگە و رێگەوبانە گشتییەكان و فەرمانگە و دامودەزگاكان ، كەوتنە وێزەی خۆپیشاندەران و سوتاندنی خێمەكانیان و كوشتن و بڕینیان.\nسەدرییەكان لە دوای 2003وە خۆیان لە بەرەی مقاوەمەی «داگیركاریی» و پاشان لەبەرەی گەلدا بینییەوە و بەرگریكاریی سەرسەختی مافی خەڵك و داواكارییە رەواكانی عیراقییەكان بوون، هەر بەهۆی ئەم هەڵوێستەش ئەحرار و دواتر سائیرون، زۆرترین دەنگی لە هەڵبژاردنەكان و و زۆرترین نوێنەری لە ئەنجومەنی نوێنەراندا پەیدا كرد.\nسەدرییەكان لە پێشەنگی ئەو رەوت و بزاوتنە سیاسیانە بوون كە كلتوری خۆپیشاندانی ئاشتیانە و دروستكردنی تەوژمی ناڕەزاییان لەنێو شەقامی عیراقیدا هێنایەئارا، هەر ئەوانیش بوون كە هەژموونی حزبی دەعوەیان كەمكردەوە و لە دوای 16 ساڵ كۆتاییان بە قۆرخكردنی دەسەڵاتی حزبەكە هێنا لە عیراق.\nسەدرییەكان لەپێش هەموو لایەنەكانی ترەوە داوای سەربەخۆیی بڕیاریی عیراقییان كردووە، لەپێش هەمووانیشەوە بەگژداچوونەوەی گەندەڵی و دادگایی كردنی نەهەنگە گەورەكانیان بەپێویست زانیووە، لەپێش هەموو ئەوانی ترەوە دەنگی ناڕەزاییان دژ بە خراپی خزمەتگوزاریی و بڵابوونەوەی بێكاریی و بەرزبوونەوەی ئاستی هەژاریی لە عیراقدا بەرزكردۆتەوە.\nرەوتی سەدر بە رابەرایەتی موقتەدا سەدر، لە سەرەتای خۆپیشاندانەكانی تشرینەوە خۆی بە پشت و پەنا و لایەنگری داواكاریی رەوای خەڵك دادەنا، تویتەكان و بەیاننامەكانی ساڵح محەمەد عیراقی و بانگەوازەكانی تر، هەر پشتیوانی بوون لە شۆڕشی چاكسازیی و بەگژداچوونەوەی واقعی ناهەمواری ئێستای عیراقییەكان.\nسەدرییەكان تا ئەم دواییە هەڵوێستێكی نەگۆڕ و چەسپاویان هەبوو، هەڵوێستێك كە گوزارشتتی لە هەڵوێستی خەتی سەدری دەكرد، بەبێ چوونە ژێر كاریگەریی هیچ هێز و لایەنێك گوزارشتی لە خواستی شەقام و خواستی عیراقییەكان دەكرد، بەڵام لەگەڵ هەڵكوتانە سەر گۆڕەپانەكانی تەحریر و «پورە العشرین» و گۆڕەپانەكانی تری خۆپیشاندەران، خۆیان لە بەرەیەكی تردا بینییەوە، كاڵایەكی ترییان بە باڵای سیاسەتی رەوتەكەدا كرد.\nخوڵاسەی هەڵوێست و سیاسەتەكانی ئەم دواییە، گوزارشتن لە رەتكردنەوەی مل كەچكردن بۆ گەل و چوونە پاڵ گەل و رێكردن لەگەڵ ئەو تەوژمە میللییەی خۆیان سەركردایەتی ناكەن و جڵەوەكەی لەدەست خۆیاندا نییە، ئەمان سەركردایەتییان گەلییان دەوێت و سەركردایەتیكردتیكردنی گەلییان قبوڵ نییە.


هەرمیپپوس کێ بووە؟ - بنکەی روناکبیریی گەلاوێژ :: Gelawej\nشانۆ Jul 19, 2021\nزنجیرەی سی و دووەم. دەربارەی نووسەران لەمێژووی شانۆدا.\nهەرمیپپوس ، بە پێی زۆرینەی نووسراوەکانی سەرچاوە مێژووییەکانی دێرین ، کە دەربارەی مێژووی هونەری شانۆی کۆنی شارستانیەتی یۆنان نووسراوەن ، بە یەکێک نووسەرانی شانۆ دادەنرێت لە مێژووی هونەری شانۆی کۆمیدی دا ، کە بە یەکێک لە نووسەرەکانی هونەری کۆمیدی شارستانیەتی گریکی کۆن دادەنرێت ، کە ئەمەیش پاڵ ئەوانەی تری هاو پیشەی توانیویەتی هونەری شانۆی ئەو سەردەمە بەرەو پێش ببات ، و داهێناێکی مەزنی تێدا کردووە ، و هەروەها بە یەکێک لە نووسەر و شاعیرە گەورەکانی شارستانیەتی یۆنانی دێرین و مرۆڤایەتی تاوەکو ئێستە دائەنرێت.\nهەرمیپپوس ، نەزانراوە لە ساڵی چەندی سەدەی پێنجی پێش زایین لە دایک بووە لە خێزانێکی خانەدان و ناودار لە شاری ئەسینای پایتەختی وڵاتی گریك ، لە هەرێمی ئایتکای سەر بە وڵاتی یۆنان لە دایک بووە ، و خەڵکی دەوڵەتە شاری ئەسینایە ، و هەروەها کوڕی لیسی خانەدانی ناوداری ئە سەردەمەی ئەسینا بووە ، و برای شاعیری کۆمیدی میرتیلەس بووە ، و هەروەها لە تەمەنەوە لە شاعیری کۆمیدی تێلێیکسدیس گەورەتر بووە ، و هەروەها لە ئاریستۆفانێسی شاعیری کۆمیدی و ئیوپۆلیسی شاعیری کۆمیدی گەورەتر بووە لەڕووی تەمەنەوە ، و هەروەها هەرمیپپوس ، تەواوی زۆری ژیانی لە شاری ئەسینا بە سەر بردووە ، و هەروەها لە تەمەنی لاویەتی دا بووە ، وەکو هەر هەموو شانۆنامە نووسەکانی تر دەستی بە نووسینی شیعری کۆمیدی کردووە.\nهەرمیپپوس ، هاو سەردەمی هەر یەکێکە لە شانۆ نامە نووسەکانی ، وەکو: سبيس و پۆلیفراسمۆن و فرینیچوس و خەنوکلیس و کریتیاس و ئاریستۆفانێس و سۆفۆکلێس و ئەیۆن خیۆسی و ئەسخیلیۆس (ئەسکیلیۆس) و یوفۆریۆن و ئیپسیچارموس و کراتینوس و چۆیریلوس و فۆرمیوس و سوساریۆن و یۆریپیدێس و فرینیچوس ئەسینی و کراتیس و فیریکراتیس و پراتیناس و فیلۆکلیس و ساننیریۆس و ثیۆمیوس و هیگیمۆن و گەلێک شانۆنامەی تر بووە ، و ئەمەیش هەر وەکو ئەوان دەورێکی کاریگەر و بنەڕەتی لە بەرەو پێش بردنی شارستانیەتی گریک (یۆنان) ی ئەو کاتە بە گشتی ، و هونەری شانۆیی یۆنانییە کۆنەکان بە تایبەتی هەبووە،\nهەرمیپپوس ، هەر وەکو شاعیرە کۆمیدییەکانی ئەو سەردەمەی یۆنانی کۆن ، بە شێوەێکی گاڵتە ئامێزانە ڕەخنەی ئاڕاستەی دیاردە ناشیرین و کەم و کورتیەکانی کۆمەڵگەی ئەو دەمەی گریک کردووە ، و لە ڕێگەی دەقە شانۆیی و شیعرییەکانەوە ، ناڕێکییەکانی دەرخستووە ، و ڕکابەڕێکی سەر سەختی پێریکلیس کە سیاسەتمەدار و ژەنەڕاڵ و وتار بێژ و سەرکردەێکی دیاری دەوڵەتە شاری ئەسینا بووە ، کە تۆمەتباری کرد (لەوانەیە لە شانۆیی مۆیرای بێت) ، و هەروەها بە گێل و ترسنۆک ناوی بردووە ، کە ئەوەش کاتێکدا بوو کە دەوڵەتە شاری ئەسپارتا (لەندیمۆنییەکان) ی گریک (یۆنان) ی دێرین ژەرێمی ئاتیکا و دەوڵەتە شاری ئەسیناین داگیر کرد بوو ، بە گرنگیەوە لەگەڵ هاوەڵە بۆنەکانی خۆی باسی لەو داگیر کردنرە ئەکرد ، و هەروەها هەروەها ئەسپاسیای بە ناپاک و تاوانی دژ بە ئەخلاق تۆمەتبار کرد ، لە شانۆیی بێبەری کردنی شیلەی تەنیا بە فرمێسکی پێریکلیس ، و لە شانۆیی لە (نان فرۆشە مێیەکان) دا هێرشی کردە سەر هایپەربۆلسی دیماگۆگ ، و لە شانۆیی (مات-بارهەڵگرەکان) چەندین پاڕاکی هۆمەری تێدایە.\nهەرمیپپوس ، لە سەردەمی جەنگی پیلۆپۆنیزی ژیاوە ، کە جەنگی پیلۆپۆنیزی لە نێوان ساڵانی (404_431پ.ز) دا بوو ، لە نێوان یەکێتی فیدڕاڵی دیلیان بە سەرکردایەتی دەوڵەتە شاری ئەسینای گریک (یۆنان) ی دێرین ، و یەکێتی یان ڕابیتەی پیلۆپۆنیزی بە سەرکردایەتی دەوڵەتە شاری ئەسپارتای گریک (یۆنان) ی دێرین بووە ، کە سەر ئەنجام بە سەرکەوتنی یەکێتی یان ڕابیتەی پیلۆپۆنیزی بە سەرکردایەتی دەوڵەتە شاری ئەسپارتا و شکستی یەکێتی فیدڕاڵی دیلیان بە سەرکردایەتی دەوڵەتە شاری ئەسینا کۆتایی هات.\nبەرهەمە شانۆییەکانییەکانی هەرمیپپوس\nهەرمیپپوس ، لە ماوەی ژیانی دا وەکو شاعیر و شانۆنامە نووسەکانی تر ، کە نزیکەیی دەیان شانۆگەری شانۆیی نووسیووە ، بە پێی سەرچاوە مێژووییەکان ، و هەروەها بە پێی ئینسایکڵۆپیدیای سودا کە ئینسایکڵۆپیدیای ناودار و پڕ زانیاری سەردەمی دەسەڵاتداری ئیمپراتۆریای بێزنتییه‌کان بووە ، و لە سەدەی دەی زایینی ، لە لایەن نووسەری بێزنتی (سودس)ەوە نووسراوە ، دەربارەی شانۆ نامە نووسەکان و نووسەرانی دێرین ، و دەربارەی ژمارەی شانۆییەکانی هەرمیپپوس لە ئینسایکڵۆپیدیای (سودا) دا هاتووە و ئەڵێت ، نزیکەیی (40) شانۆی نووسیووە ، بەڵام بەشێکی زۆری دەقەکانەکانی فەوتاون ، و ناوی هەندێ بەرهەمی شانۆیی کە تەنها ناونیشانەکانیان زانراوە کە نزیکەیی (10) ناونیشان و دەقەکانیان ماوە ، ئەمانەن: ئەثیناس گۆنای (لە دایک بوونی ئەسینا ) ، ئارتۆپۆلیدس (نان فرۆشە مێیەکان) ، دێمۆتای (هاوڵاتیان) ، ئەورۆپا ، ثیۆی (خوداکان) ، بێبەری کردنی شیلەی تەنیا بە فرمێسکی پێریکلیس ، کێرکۆپێس (سێرکۆپ) ، مۆیرای (چارەنووسەکان) ، سترایتەی (سەرباز) ، فارۆفۆرۆی (مات-بارهەڵگرەکان) ، هەروەها هەرمیپپوس هەر وەکو شانۆ نامەنووسەکانی هاوپیشەی لەو سەردەمەدا کە سەردەمی زێرینی وڵاتی گریک دائەنرێت ، لە فێستیڤاڵەکانی پەرستگای خواوەند دیۆنیسس ، کە بە شاری دیۆنیسیا ناسراوە بەشداری کردووە ، کە توانیویەتی چەندین جار خەڵاتی لێژنەی دادوەرانی فێستیڤاڵی بە دەست بهێنێت.\nکۆچی دوایی هەرمیپپوس\nهەرمیپپوس ، نەزانراوە لە ساڵی چەندی سەدەی پێنجی پێش زایین کۆچی دوایی کردووە ، و هەروەها نەزانراوە لە تەمەنی چەندی ساڵی دا بووە کە وەفاتی کردووە ، بەڵام ئەوە زانراوە لە شاری ئەسینای پایتەختی وڵاتی گریك ، لە هەرێمی ئایتکای سەر بە وڵاتی یۆنان کۆچی دوایی کردووە ، و هەر لەوێش ئەسپەردەی خاک کراوە.


بەڵگەنامە پەسەندکراوەکانی کۆنگرەی چوارەم – hkkurdistan\nHome 6 بەڵگەنامەکان 6 بەڵگەنامە پەسەندکراوەکانی کۆنگرەی چوارەم\nبەڵگەنامە پەسەندکراوەکانی کۆنگرەی چوارەم\nڕاگەیاندنی کۆتاییهاتنی کۆنگرەی چوارەمی حزبی کۆمۆنیستی کرێکاریی کوردستان\nڕۆژانی ١٩و٢٠/١٢/٢٠١٤ کۆنگرەی چوارەمی حزبی کۆمۆنیستی کرێکاریی کوردستان، بەبەشداری نوێنەرانی ڕێکخستنەکانی کوردستان و دەرەوی ووڵات و بە ئامادەبوونی وەفدی حزبی کۆمۆنیستی کرێکاریی عێراق‌و ژمارەیەک میوان، بەرپاکرا.\nسەرەتا ڕاپۆرتی چۆنیەتی بەڕێوەچونی پرۆسەی هەڵبژاردنی نوێنەران لەلایەن لیژنەی ئامادەکاری کۆنگرەوە، پێشکەشکراو فرسەت درا بە پێشکەشکردنی سەرنج‌و تێبینیەکان لەسەری. دوای وەڵام دانەوەیان، ئەنجامەکانی هەڵبژاردنی نوێنەران پەسەندکراو کۆنگرە ڕەسمیەتی یاسایی وەرگرت.\nکۆنگرە بەسرودی ئەنتەرناسیونال و دەقیقەیەک وەستان بۆ ڕێزلێنان لەژیان و خەباتی هاوڕێیانی گیانبەختکردووی رێگای ئازادی وسۆسیالیزم‌و بەتایبەتی هاورێ ئازاد ئەحمەد دەستی پێکرد. هاوڕێ عوسمانی حاجی مارف، سکرتێری کۆمیتەی ناوەندی ووتەی کرانەوەی کۆنگرەی پێشکەشکردو تیایدا ئاماژەی بە گرنگی‌و جێگاو ڕێگای کۆنگرەی چوارەمی حزب کرد لە پەیوەند بەهەلومەرجی ئیستای ناوچەکەو عێراق‌و کوردستان‌و ئەو ئاڵوگۆرانەی کەبەهۆی سەرهەڵدانی داعشەوە سەریان هەڵداوە .\nدوابەدوای وتاری کردنەوەی کۆنگرە، دەستەی سەرۆکایەتی کۆنگرە هەڵبژێردراو ڕێساکان‌و بەرنامەی کاری کۆنگرە پەسەند کرا.پێش دەسپێکردن بە بەرنامەی کاری کۆنگرە، پەیامی حزبی کۆمۆنیستی کرێکاریی عێراق لەلایەن هاوڕی موئەیەد ئەحمەد، سکرتێری کۆمیتەی ناوەندیەوە پێشکەش کرا. تیایدا سەرنجی ئامادەبوانی بۆ دۆخی سیاسی عێراق‌و کوردستان‌و ناوچەکەو پێویستیی بەدەستەوەگرتنی سیاسەتی کۆمۆنیستی‌و توندکردنەوەی خەبات‌و تێکۆشانی هاوبەشی هەردووحزب بۆ ڕووبەڕووبوونەوەی ئەو هەلومەرجە لەڕوانگەی چینی کرێکارو کۆمۆنیزمی کرێکارییەوە ڕاکێشا.\nبەرنامەی کاری کۆنگرە بریتی بوو لەم بڕگانەی خوارەوە:\n١/راپۆرتی کارو چالاکیەکانی حزب لەنێوان دوو کۆنگرەدا.\n٢/ بەڵگەنامەی “مانیفێستی حزبی کۆمۆنیستی کرێکاری بۆ ئاڵوگۆری شۆرشگێڕانە و دامەزراندنی کۆمەڵگایەکی ئازادو یەکسان لە کوردستان”\n٣/دوو بەڵگەنامە لەپەیوەند بەئاڵوگۆڕە سیاسیەکانی دوای گرتنی موسڵ لەلایەن تیرۆریستانی دەوڵەتی ئیسلامی(داعش)ەوە.\n٥/ بریارو بڕیاڕنامەکان.\nلە بڕگەی ڕاپۆرتی نێوان دوو کۆنگرەدا، هاوڕێ عوسمانی حاجی مارف لەڕاپۆرتێکی سیاسیدا، ئاوڕی لە لەگرنگترین ئەو قۆناغ وێستگە سیاسی‌و عەمەلیانە دایەوە کە بەش‌و ئۆرگانەکانی حزب تێپەری کردووە. پەنجەی لەسەر کەموکوڕی‌و بەربەستەکانی سەر ڕێگای پێشرەوی‌و گەشەی حزب داناو خاڵە پۆزەتیڤەکانی هەڵسوڕانی ئەو دەورەیەشی خستەڕوو. دواتر لەلایەن نوێنەرانی کۆنگرەوە سەرنج لەکارو چالاکیەکانی حزب درا. لەئەنجامدا ڕەوتی باسەکان تەئکیدیان لە دروستبوونی سیاسەتی ئەم دەورەیەی حزب، وەک سیاسەتێکی جیاوازو چینایەتی‌و کۆمۆنیستی بەرامبەر بە ڕووداوەکان کردەوەو هاوکات پێویستیی گۆڕانی ئاراستەی کاری حزب بەرەو ناوەندی خەباتێکی کۆمەڵایەتی‌و هەمەلایەنەی کرێکاران‌و زەحمەتکێشانی کوردستان‌و دەرکەوتی حزب وەک ئاڵتەرناتیڤێکی چینایەتی- سیاسی بەرامبەر بەدەسەڵاتی بۆرژوازی کوردو گشت بارودۆخی ئێستا دیاری کرد.\nلەدووەم بڕگەی بەرنامەی کاری کۆنگرەدا، هاوڕێ ڕێبوار ئەحمەد قسەوباسێکی لەسەر بەڵگەنامەی “مانیفێستی حزبی کۆمۆنیستی کرێکاری بۆ ئالوگۆری شۆڕشگێڕانەو دامەزراندنی کۆمەڵگایەکی ئازادو یەکسان لە کوردستان”، پێشکەش کردو تیایدا، ئاماژەی بەگرنگی‌و جێگاوڕێگای ئەم بەڵگەنامەیەی لەخەباتی حزب‌و جوڵانەوەی کۆمۆنیزمی کرێکاری بۆ ئاڵوگۆرپێدانی شۆڕشگێرانەی کۆمەڵگای کوردستان کردو هاوکات بەربەستەکانی بەردەم خەباتی چینی کرێکار بۆشۆڕشی سۆسیالیستی و ڕێگاکانی بەسەرئەنجام گەیاندنی ستراتیژی حزب وقۆناغەکانی خستەروو. پاش قسەوباس‌و سەرنجی هاوڕێیان کۆنگرە ئەم بەڵگەنامەیەی پەسەندکردو کۆمیتەی ناوەندی ڕاسپارد لەبەر ڕۆشنایی باسەکانی کۆنگرەو ئەو سەرنجانەی خرانەروو، دەقی کۆتاییەکەی ئامادە بکات‌و بیکات بە بنەمای کارو هەڵسوڕانی حیزب.\nلەبڕگەی سێهەمی باسەکاندا، دوو بەڵگەنامەی جیاواز سەبارەت بە ئاڵوگۆڕە، سیاسیەکانی دوای گرتنی موسڵ لەلایەن داعشەوە خرانە بەردەم کۆنگرە. یەکێکیان بەڵگەنامەی “ئاڵوگۆڕە سیاسەکانی ئەم دواییانەی عێراق‌و کوردستان و پلاتفۆرمی هەردوو حیزب..” بوو. ئەوی دیکەیان ” پلاتفۆرمی حزبی کۆمۆنیستی کرێکاری کوردستان لە شەڕی دژی داعش و تیرۆریزمی ئیسلامیدا” کە لەلایەن هاورێ ئاسۆکەمالەوە، پێشکەش کرا. هاورێیان عوسمانی حاجی مارف، ئاسۆ کەمال وموئەیەد ئەحمەد لەبارەی بەڵگەنامە ئامادە کراوەکانەوە، قسەوباسیان پێشکەشکرد. پاشان نوێنەرانی کۆنگرە وتووێژی چڕو هەمەلایەنەیان لەبارەی هەردوو بەڵگەنامەکەوە کردو سەرەنجام، کۆمیتەی ناوەندی داهاتوو ڕاسپێردرا کە لەسەر بنەمای هەردوو بەڵگەنامەکە و سەرنج و باسەکانی ناو کۆنگرە، بەڵگەنامەکە، دارێژرێتەوە.\nبڕگەی چوارەمی بەرنامەی کاری کۆنگرە تایبەت بوو بە بەرنامەی حیزب “بەرنامەی دونیایەکی باشتر” و ئەو ئاڵوگۆر و چاکسازیانەی ،کە بەپێی بڕیاری کۆنگرەی سێهەمی حیزب، تێیدا ئەنجامدرابوو. کۆنگرە رەزامەندی لەسەر ئاڵۆگۆریەکان نیشانداو کۆمیتەی ناوەندی داهاتووی ڕاسپارد، کە گەڵاڵەی کۆتایی بەرنامە لەبەر ڕۆشنایی ئەو سەرنجانەی خرانە ڕوو ئامادە بکات‌و بڵاوی بکاتەوە.\nلە بڕگەی پێنجەمدا، کۆنگرە وێڕای ئەوەی چاوی خشاند بەسەر ڕاپۆرتی دارایی حزبدا، لەسەر دۆخی دارایی حزب ڕاوەستاو گرفتە داراییەکان بەردەم هەلسورانی حزب و ئۆرگانەکانی تاوتوێ کردو رێوشوێنی پێویستی بۆ وەڵامدانەوە پێیان دیاری کرد.\nلەبەندی بڕیارو بڕیارنامەکاندا، کۆنگرە چەند بڕیارێکی خستە بەرباسەوە کەلەڕاستای “گۆڕانکاری لەشێوەکاری ڕابەری”،” سیاسەتی ڕاگەیاندنی حزب”، “یاسای یەکسانی ژن وپیاو”دا ئامادەکرابوون. لەئەنجامدا بەشێک لەم بڕیارانەی پەسەند کردو ژمارەیەکیشی سپارد بەکۆمیتەی ناوەندی داهاتوو. هەر لەم بەندەدا کۆنگرە بڕیاریدا پەیامی پشتیوانی بۆ مقاوەمەت و ڕاوەستانەوەی دلێرانەی چەندمانگەی خەڵکی کۆبانی لەبەرامبەر پەلامارەکانی داعشدا بۆسەر ئەم شارە بنێرێ.\nدوا بەندی کۆنگرە هەڵبژاردنی کۆمیتەی ناوەندی حزب بوو کە لەژێر چاودێری‌و بە ئامادەبوونی دادوەرو نوێنەری پارێزگا بەڕێوەچوو. دوای کردنەوەی دەرگا، بەڕووی خۆکاندیدکردنی هاوڕیاندا، سەرەنجام هەریەک لە هاوڕێیان” عوسمانی حاجی مارف،محسن کەریم، ڕیبوار ئەحمەد، خەسرەو سایە، بەهار مونزیر، دەشتی جەمال، عیرفان کەریم، حسێن ساڵەح، وەستا مەهدی، مستەفا باهیر، موئەیە‌د ئەحمەد”بە ئەندامانی هەمیشەیی‌و هاورێیان”جەبار مستەفاو جەمال محسن”ی وەکو ئەندامانی یەدەکی کۆمیتەی ناوەندی هەڵبژێردران.\nلە دوای تەواوبوونی بەرنامەی کاری کۆنگرە، هاوڕێ عوسمانی حاجی مارف وتاری کۆتایی کۆنگرەی پێشکەش کردو بە سرودی ئەنتەرناسیونال کۆتایی بەکارەکانی کۆنگرە هێنرا.بەم جۆرە کۆنگرە دوای دوو رۆژ لەقسەوباسی گەرم وگوڕ و ڕاشکاوانە، پەنجەی خستنەسەر گرفتەکان‌و دوای دیاریکردنی ئاراستەو هەنگاوەکانی داهاتووی حیزب، کۆتایی بەکارەکانی خۆی هێنا.\nڕاستەوخۆ دوای تەواوبوونی کۆنگرە، کۆمیتەی ناوەندی پلنیۆمی حەڤدەهەمی خۆی گرێدا، کە تیایدا هەریەک لە هاوڕێیان عوسمانی حاجی مارف، محسن کەریم، عیرفان کەریم، بەهار مونزیر، حسین ساڵەح” وەکو ئەندامانی مەکتەبی سیاسی هەڵبژێردران‌و هاوڕێیان عوسمانی حاجی مارف و محسن کەریم وەکو سکرتێرو جێگری سکرتێر هەڵبژێردران.\nخەبات لەدژی ملهوڕی و کۆنەپەرستی …\nبەشێک لە ناڕەزایەتیە ناوخۆیی و جیهانیەکان بەدژی هێرشی یەکێتی نیشتمانی کوردستان بۆ سەر حزبی کۆمۆنیستی …


سێ پرسیار به هه‌ڵه هاتۆته‌وه‌سه‌دان خوێندكار بایكۆتی تاقیكردنه‌وه‌كانی به‌كالۆری ده‌كه‌ن - Kirkuknow\nسێ پرسیار به هه‌ڵه هاتۆته‌وه\nسه‌دان خوێندكار بایكۆتی تاقیكردنه‌وه‌كانی به‌كالۆری ده‌كه‌ن\nكەركوك، 2016، هۆڵێكی تاقیكردنەوەكان فۆتۆ: كاروان ساڵحی\nكاروان ساڵحی – کەركوك\nسه‌دان خوێندكاری خوێندنی كوردی له كه‌ركوك هۆڵه‌كانی تاقیكردنه‌وه‌ی به‌كالۆری له وانه‌ی كیمیا به‌جێده‌هێڵن و خۆپیشاندان ده‌كه‌ن، ئه‌وه‌ش به‌هۆی بونی هه‌ڵه له سێ پرسیاردا.\nكێشه‌كه ئه‌مڕۆ چوارشه‌ممه 11ی ته‌مووز له وانه‌ی كیمیا رویدا، ئه‌وه‌ش مشتومڕی له‌نێو خوێندكارانی خوێندنی كوردی لێكه‌وته‌وه.\nچرۆ عادل، یه‌كێك بوو له‌و خوێندكارانه‌ی هۆڵی تاقیكردنه‌وه‌ی كوێستانی له كه‌ركوك به‌جێهێشت به (كه‌ركوك ناو)ی وت “پرسیاره‌كان هه‌ڵه‌ی زۆری تیابوو، بۆیه ته‌واوی خوێندكاران هۆڵه‌كه‌مان جێهێشت و چوین له‌به‌رده‌م خوێندنگه‌كه خۆپیشاندانمان كرد”.\nته‌واوی خوێندكاران هۆڵه‌كه‌مان جێهێشت و چوین له‌به‌رده‌م خوێندنگه‌كه خۆپیشاندانمان كرد\nوتیشی “دوای ئه‌وه‌ی ئێمه چوینه ماڵه‌وه ئاگاداركراینه‌وه كه كێشه‌كه له به‌غداوه چاره‌سه‌ركراوه و كاتژمێرو نیوێك به خوێندكاران دراوه تا وه‌ڵامبده‌نه‌وه… ئێمه تاقیكردنه‌وه‌كه‌مان له‌ده‌ستدا به‌هۆی هه‌ڵه‌ی په‌روه‌رده‌وه”.\nنورا کەریم، خوێندكارێكی تری خوێندنی كوردی كه تاقیكردنه‌وه‌ی كیمیای زینده‌وه‌رزانی هه‌بوو، به (كه‌ركوك ناو)ی وت “پرسیاری یه‌كه‌م تا سێیه‌م كیشه‌ی نه‌بوو، به‌ڵام پرسیاری چوارەم، پێنجەم و شەشەم پرسیاری ئێمه نه‌بون و تێكه‌ڵكرابوو له‌گه‌ڵ پرسیاری تاقیكردنه‌وه‌ی كیمیای كارپێكه‌ر، بۆیه منیش تاقیكردنه‌وه‌كه‌م دواخست بۆ خولی دووه‌م، بۆ ئه‌وه‌ی کاریگەرى لەسەر نمرەکانى وانەکانی ترم نه‌بێت”.\nنورا وتی “بەداخەوە ساڵانه ئه‌م جۆره هه‌ڵانه له خوێندنى كوردی دوباره‌ده‌بێته‌وه، دواتر بڕیاری له‌ناكاو ده‌ده‌ن وه‌ك ئه‌وه‌ی ئه‌مڕۆ رویدا”.\nبەداخەوە ساڵانه ئه‌م جۆره هه‌ڵانه له خوێندنى كوردی دوباره‌ده‌بێته‌وه\n“پرسیارەکانى سەرەتام وەڵامدایەوە، دواتر گەیشتمە پرسیارەکانى پشتەوەو بوو به‌ده‌نگه ده‌نگ له هۆڵی تاقیكردنه‌وه‌كان و ده‌ركه‌وت سێ پرسیار به‌هه‌ڵه هاتۆته‌وه، بۆیه هه‌موو وه‌ڵامه‌كانم دیلیت كردو هاتمه‌ده‌ره‌وه”، هاوژین عەلى یه‌كێكی تر له خوێندكاره‌كان وای وت.\nبه‌ڕێوه‌به‌ری خوێندنی كوردی بونی هه‌ڵه له پرسیاره‌كان پشتڕاستده‌كاته‌وه و جه‌ختده‌كاته‌وه، له‌وه‌ی توانیویانه دوای كاتژمێر و نیوێك كێشه‌كه چاره‌سه‌ربكه‌ن.\nرەوف محه‌مەد، بەڕێوەبەرى خوێندنى کوردى بەوەکالەت به (كه‌ركوك ناو)ی وت “لەلایەن چاپخانەى وەزارەته‌وه لە بەغدا پرسیاره‌كان بە هەڵە چاپکراوه و پێموابێت ئەو کەسانەى کارى تێدادەکەن عه‌ره‌بن و كوردی نازانن”.\nلەلایەن چاپخانەى وەزارەته‌وه لە بەغدا پرسیاره‌كان بە هەڵە چاپکراوه\n“هه‌ر كه زانیمانه هه‌ڵه‌یه پەیوەندیمان بە وه‌زاره‌ته‌وه كردو جارێكی تر پرسیاره‌كانیان نارده‌وه و چاپمانكردو دابه‌شمانكرده‌وه… كاتژمێرو نیوێكمان بۆ خوێندكاران زیادكرد”، ره‌وف وای وت.\nهێشتا دیار نییه له‌و 22 هۆڵه‌ی تاقیكردنه‌وه‌كان له خوێندنی كوردی، چه‌ند خوێندكار تاقیكردنه‌وه‌كانیان جێهێشتوه، به‌ڵام ژماره‌كه به‌پێی په‌یامنێری (كه‌ركوك ناو) سه‌دان خوێندكار ده‌بێت.\nره‌وف محه‌مه‌د وتی “بەنیازین سبەینێ پێنجشه‌ممه 12ی ته‌مووز سەردانى بەغدا بکەین بۆ ئەوەى داوابکەین تاقیکردنەوەکە دوبارەبکرێتەوە بۆ ئەوەى قوتابیان زەرەرمەندنەبن”.


ژیان | جیهان | زیاتر لە 2700 زیندانی لە ئەمریکا بە کۆرۆنا گیانیان لەدەستداوە\nزیاتر لە 2700 زیندانی لە ئەمریکا بە کۆرۆنا گیانیان لەدەستداوە\n2021-05-08 | 412 جار خوێندراوەتەوە\nڕۆژنامەی نیویۆرک تایمز بڵاویکردەوە، ڤایرۆسی کۆرۆنا لە ئەمریکا تەنگی بە زیندانیانی ئەو وڵاتە هەڵچنیووە و لە ساڵی ڕابردوودا زیاتر لە ٢٧٠٠ کەس لە زیندانیان گیانیان لەدەستداوە.\nڕاپۆرتی ڕۆژنامەکە ئاماژەی بەوەکردووە، گیانلەدەستدانەکان پرسیاری زۆری دروستکردووە، سەبارەت بە شێوازی مامەلەکردن و وەڵامدانەوەی سیستمی دادوەریی ئەمریکا، بۆ پاراستنی زیندانییەکان و جیاکردنەوەی تووشبووان بە کۆرۆنا.\nبە گوێرەی ڕاپۆرتەکە پەتای کۆرۆنا کاریگەرییەکی وێرانکاری کردووەتە سەر سیستمی دادوەریی تاوانکاری لە ئەمریکا، بەشیوەیەک بە دەیان هەزار وادەی دادگاییکردن هەڵوەشێنراوەتەوە و هەندێک زیندانیش بە کەفالەتی مەرجدار بڕیاری ئازادکردنیان بۆ دەرچووە، بەڵام بەهۆی کاریگەرییەکانی کۆرۆناوە، بەشێکی زۆری خێزانەکان کارەکانیان لە دەستداوە و بەو هۆیەشەوە ناتوانن پارەی کەفالەتی ئازادکردنی کەسوکارەکانیان لە ئەستۆ بگرن.\nبە گوێرەی ڕاپۆرتەکە هەندێک لە ویلایەتەکانی ئەمریکا وەک هەوڵێک بۆ پاراستنی زیندانییەکان و کەمکردنەویە قەرەباڵغی گرتووخانەکان لەو دۆخەکە، ژمارەیەک لە زیندانییەکانیان ئازاد کردووە، بەڵاک بەشێکی زۆری ویلایەتەکانی ئەمریکا دژی ئەو داوای ئازادکردنانە بوون، بەو هۆیەشەوە کۆرۆنا بەشێوەیەکی خێرا لەناو زیندانەکاندا تەشەنەی کردووە.\nلە کۆتایی ڕاپۆرتەکەدا ئاماژە بەوە کراوە، سیستمی زیندانی لەسەرانسەری ئەمریکا بەهۆی زیادبوونی تووشبوانی کۆرۆنا لە ناو زیندانیاندا، زیانی گەورەی بەرکەوتووە بەشێوەیەک هەندێک زیندان بە تەواوی چۆڵکراوە و گوێزراونەتەوە بۆ شوێنی دیکە و لە هەندێک شوێنیش زیندانەکان بەشێوەیەک قەرەباڵغ بوون، مەترسی بڵاوبوونەوەی پەتاکە و نەخۆشی دیکەشیان لێ دەکرێت.


مێژوویی دێرینی كوردستان(3)\n1_عیلامییه‌كان: له‌ڕه‌سه‌نی سپییه كۆنه‌كانن. زۆر ده‌گونجێت عیلامییه‌كان له‌شه‌پۆلی "ئاری"یه‌كانی یه‌كه‌م بن. 3 تا 4 هه‌زار ساڵ پێش زایین (6هه‌زار ساڵ پێش ئێستا) له‌كه‌ناری رووباره‌ی "كارون" (كه‌رخه) دا بوون، كه بریتیه له‌وڵاته‌كانی لۆرستان، ئیلام‌و به‌ختیاری ئێستا. 2_ گۆتی: گه‌لێك له‌ڕۆژهه‌ڵات ناسه‌كان به ئاشكرا ده‌ڵێن قه‌ومی "گۆتی‌و كورتی" بنچینه‌و ره‌گه‌زی هه‌ره كۆنی نه‌ته‌وه‌ی كورده. له5 هه‌زار ساڵ پێشدا ئه‌و قه‌ومه گه‌لێك زۆردار بووه، سه‌رداره‌كه‌یان كه ناوی "ئانتاتۆم" بووه، چووه به‌گشت عیلام‌و سه‌ركه‌وتووه، ئه‌م سه‌ركه‌وتنه ناوبانگی گۆتییه‌كانی خستۆته مێژووه. ناوچه‌كه‌یان بریتی بووه له: ناوه‌ندی هه‌ردوو رووباره‌كه‌ی سیروان‌و زێی بچوك كه ناوه‌ندیان "ئاراپخا" (كه‌ركوكی ئێستا) بووه. 3_ لۆللۆ: (سه‌ده‌ی 28ی پ.ز) لۆللۆكان له‌باكووری كاسییه‌كاندا بوون، له‌سلێمانی شاره‌زوور، زه‌هاوی ئێستا. 4_كاسی، له4 هه‌زار ساڵ پێش ئێستاوه ناویان له‌مێژوودا هاتووه_ نیشتمانی قه‌ومیان وڵاتی "كرمانشان"و "لۆرستان"ی ئێستا بووه یه‌كێك له 6 قه‌ومی سه‌ره‌كی پێكهێنه‌ری نه‌ته‌وه‌ی كوردن. 5_ سۆباری: بۆ یه‌كه‌مجار ناوی ئه‌و قه‌ومه له‌هه‌زاره‌ی سێهه‌می پێش زایین له‌ده‌ست نووسی "لۆگاڵ ئانی مۆندۆ" هاتووه_ ناوچه‌كانیان بریتی بووه له " باكووری عیلام تا چیای ئامانووس" (ئه‌م چیایه كه‌وتۆته نێوان ئه‌ده‌نه‌و ئه‌سكه‌نده‌رونه له‌باكوری كوردستان)6_ میتانی: دواییین قه‌وم له 6قه‌ومی هه‌ره كۆنی مه‌نزومه‌ی زاگرۆس (بنچینه‌ی ره‌گه‌زی نه‌ته‌وه‌ی كورد) دیاكۆنۆف ده‌ڵێت: وڵاتی میتانی له‌میانه‌ی هه‌زاره‌ی دووهه‌می پێش زایین له‌به‌شی باكووری دوو ئاوان (مێزۆپێتامیا) به‌شی باشووری فه‌لاتی ئه‌مه‌نیا‌و به‌شێك له‌سوریه تاكو موسڵ‌و كه‌ركوكی له‌خۆ ده‌گرت. 7_ مانایی. یه‌كه‌مینجار له‌سه‌ده‌ی نۆهه‌می پێش زایین له‌ساڵنامه‌كانی ئاشووری ناویان براوه. پێته‌ختیان شاری ئیزیرتۆ له‌په‌نجا كیلۆمه‌تری شاری سه‌قزه.\n8_ نایری: ئه‌م قه‌ومه له‌ناو نه‌ته‌وه‌كۆنه‌كاندا ناوی نییه، به‌ڵكو له‌سه‌ده‌ی (12ی پ.ز) به‌دواوه له‌مێژووی ئاشووریدا ناویان ده‌ركردووه. له‌سه‌ده‌ی (10 پ.ز) دا هه‌رێمه‌كانی نێوان زێی گه‌وره‌و رووباری دیجله له‌ژێر حوكمیاندا بووه. (باكووری كوردستان). 9_ هیتی: له‌ناو قه‌ومه‌كانی رۆژهه‌ڵاتی (ئه‌نادۆل)دا ئه‌م نه‌ته‌وه‌یه زۆر گرینگ‌و ناوداره. ئه‌مانه له‌و قه‌ومه مه‌ده‌نی‌و ده‌سه‌ڵاتدارانه‌ن كه له(كوردستان)ی توركیه‌ی ئێستادا 1500 ساڵ ژیاون. 10_ ئۆراڵتوو (خالیدی): له‌ساڵی (1250 پ.ز) به‌دواوه له‌ڕۆژهه‌ڵاتی ئه‌نادۆل په‌یدا بوون. ئاشوورییه‌كان له‌هه‌رێمی رۆژئاوای گۆمی (ورمێ)و ده‌وروپشتی گۆمی "وان"نیان وتووه. 11_ كاردۆخۆ: ده‌وڵه‌تی ماد پێكهاتووه له‌پاشماوه‌ی ته‌واوی قه‌ومه هه‌ره‌كۆنه‌كانی زاگرۆس، كه له‌ساڵی (700 پ.ز) پێكهاتوو و دواتر له‌شكستی كیاسالار (كه‌یخه‌سره‌و) (633_584 پ.ز)دا بووه به ئیمپڕاتورییه‌ك كه هه‌ر له ناوه‌ندی فه‌لاتی ئێرانه‌وه تا كو عێراق باكووری كوردستانی ئێستا‌و سنووری سوریه‌ی له‌ژێر ده‌سه‌ڵاتی دابووه. یه‌كێك له‌تیره گه‌وره‌كانی ده‌وڵه‌تی ماد "كاردۆخۆ" بوو. كاردۆ_خۆ دوو وشه‌یه، كاردۆ ناوی تیره‌كه‌یه (خۆ) كۆده‌نگه به زمانی ئه‌رمه‌نی. گزن فۆن له‌كتێبه‌كه‌ی خۆیدا (گه‌ڕانه‌وه) له‌ساڵی (400 پ.ز)دا ناویانی هێناوه. 6قه‌ومی یه‌كه‌می ئه‌م قه‌ومانه‌یانی ( عیلامی، گۆتی، لۆللۆ، كاسی، سۆباری، میتانی) بنچینه‌ی ره‌گه‌زی ئێستای نه‌ته‌وه‌ی كورد پێك دێنن‌و هه‌ر كامه‌یان زۆرتر له10 هه‌زار ساڵه نیشته‌جێی زاگرۆسن‌و له 5 هه‌زار پێش ئێستاوه ناویان هاتۆته ناو مێژوو.\nسه‌رده‌می عیلامییه‌كان : "ئه‌مین زه‌گی به‌گ له‌مێژوو ناوداره‌كه‌یاندا قه‌ومگه‌لی (گۆتی، لۆللۆ، كاسی، سۆباری) داناوه بۆ پۆله‌می یه‌كه‌مینی مه‌نزومه‌ی زاگرۆس. بێ گومان ئه‌م مێژوو نووسه ناوداره‌ی كورد به‌دوای وردبوونه‌وه‌یه‌كی زانایانه ئه‌م ته‌عبیره‌ی به‌كار هێناوه. كه‌واته له‌و ناوه‌دا هه‌رچی نه‌ته‌وه‌یه‌ك بووبێت پێویسته بخرێته ئه‌م ریزه‌وه وه‌كو ( عیلام‌و سومێر)یه‌كان بێت، ره‌گه‌زی ئه‌مانه هێشتا ساغ نه‌بۆته‌وه، به‌ڵام بڕیاری زاناكان له‌سه‌ر ئه‌وه‌یه كه ئه‌و دوو قه‌ومه له‌ڕه‌سه‌نی سپین، چونكه به‌شێوه‌ی رۆخسار له‌وان ده‌چن‌و تێكڕا ئه‌وانه به‌یه‌كه‌وه ژیاون، ته‌نانه‌ت وڵاتی عیلام له‌گه‌ڵ دیاری "كاسی، گۆتی، لۆللۆ" كانه به‌جێگاۆ رێگا له‌پاڵ یه‌كدا بوون، به‌م پێیه ده‌بێت گشتیان یه‌ك "مه‌به‌ست" بن، به‌كورتی وادیاره ئه‌م عیلامیان له‌ده‌سته‌ی یه‌كه‌م تیره‌كانی ڤاگرۆس‌و ئه‌وه‌ی بینراوه ئه‌وانه به‌یه‌كه‌وه بوون پاشان هاتوونه‌ته باشووری ئێران.\nله‌مێژووی نه‌ته‌وه‌كانی رۆژهه‌ڵاتی نزیكی كۆندا ئه‌م عیلامیانه به‌ناوبانگن، له‌گه‌ڵ "سومێر"ییه‌كان هاوده‌وره بوون. ئه‌وه‌نده هه‌یه وه‌ك سومێرییه‌كان پێشكه‌وتوو نه‌بوون. له‌گه‌ڵ "ئاژه‌ڵ"دا زۆر خه‌ریك بوون، له‌ناو شاخ‌و دۆڵی وڵاته‌كه‌یاندا به‌ڕه‌و مه‌ڕ‌و ماڵاتیان راده‌گرت‌و به‌ده‌م ئه‌وه‌شه‌وه له‌گه‌ڵ كشت‌و كاڵ كردندا خه‌ریك ده‌بوون. نه‌ته‌وه‌یه‌كی به‌وره‌و به‌هێز‌و شه‌ڕكه‌ر بوون، له‌گه‌ڵ "سومێر"یه‌كاندا زۆر به‌شه‌ڕ هاتوون. گه‌لێجار "سومێر"و "ئه‌كه‌د" له‌ناكاودا‌و یان به‌سه‌ریانا، شاری "بابل"و گه‌لێك شاری تریشیان داگیركردوون‌و تاماوه‌یه‌كیش له‌ژێر ده‌سه‌ڵاتیاندا ماوه‌ته‌وه، به‌ڵام شه‌ڕ هه‌ر درێژه‌ی كێشاوه هه‌تا عیلامییه‌كان شكستیان خواردووه‌و ده‌ركراونه‌ته ناو كه‌ژه‌كانی وڵاتی خۆیان.\nهه‌تا ناكۆكی نه‌كه‌وتۆته ناوخۆیان، حاڵیان زۆر باش بووه. وڵاتیان ئاوه‌دان‌و خه‌ڵكه‌كه به ئاسووده‌یی ژیاوه. شاره‌كانیان رازاوه‌و رێك‌و پێك بووه. پێته‌خته‌كه‌یان شاری به‌ناوبانگی "سووز" یان "شه‌وشه‌ن" بووه. ئه‌م شاره پێشتریش له‌سه‌ر رووباری "كارون" نزیك تێكه‌ڵبوون به ده‌ریا دروست ببوو. به‌تاڵانی وڵاتی "سومێر"و "بابل" ئه‌م پێته‌خته‌یان رازاندۆته‌وه. كۆشك‌و سه‌رای به‌رزی تێدا دروست كرابوو. پاشاكانیان له‌وێدا رایان ده‌بوارد. به كورتی عیلام له 2300 ساڵ زیاتر سه‌ربه‌خۆ ژیاوه‌و تا ساڵی (650 پ.ز) له‌ڕه‌نگی ده‌وڵه‌تێكی سه‌ربه‌خۆدا ماوه، به‌ڵام له‌به‌ر ئه‌وه‌ی به‌رده‌وام ده‌ستدرێژی ده‌كرد بۆ سه‌ر عێراق‌و له‌و كاته‌شدا ئاشوورییه‌كان له‌عێراقدا حوكمیان ره‌وای هه‌بووه‌و براوه بوون. "ئاشووربانی پاڵ" پاشای ئاشوور به‌له‌شكه‌ری قورسه‌وه هێرشی كردۆته سه‌ر عیلامدا. سوپای عیلام شكاوه، شاری "سووز"ی جوان له‌دوای تاڵانكردن، وێران كراوه. ئه‌مجاره وڵاتی عیلام هه‌مووی زه‌وت بووه‌و خه‌ڵكه‌كه به‌دیل گیراوه. له‌و كاته‌وه عیلام له‌ناوچووه. ئه‌گه‌رچی "سووز_ سه‌وسه‌ن"له‌زمانی پارسیه‌كاندا دووباره‌وه ئاوه‌دان كراوه‌ته‌وه، به‌ڵام ئه‌مجاره "شای ئێران" حوكمی تێدا كردووه. له‌سه‌ر هه‌رێمی عیلامدا تیره‌و تایفه‌ی "لۆر"و "له‌ك" نیشته‌جێن كه هه‌ر دووكیان دوو قه‌ومی په‌تی نه‌ته‌وه‌ی كوردن.


- 8/19/2019 12:06:00 AM 9378 جار خوێندراوەتەوە\nباڵامبۆ كۆكۆیی، ئەندامی پەرلەمانی كوردستان لە فراكسیۆنی یەكێتی، سەبارەت بە بڕیارێكی وەزارەتی ناوخۆ تایبەت بە پاسەوانی پەرلەمانتاران رایگەیاند، پشتیگری هەمو چاكسازییەك دەكەن كە ببێتە مایەی بنەبڕكردنی گەندەڵی، بەڵام دەبێت ئەو كارە بەیاسا و لە پەرلەمانەوە بكرێت.\nباڵامبۆ كۆكۆیی لەبارەی لێدوانێكی بەڕێوەبەری گشتی وەزارەتی ناوخۆی حكومەتی هەرێمی كوردوستان سەبارەت بە پاسەوانی ئەندامانی پەڕلەمان، دەڵێت،"وەك پەڕلەمانتارێك پشتگیری هەمو چاكسازیەك دەكەم كە ببێت بەمایەی بنەبڕكردنی گەندەڵی، پێشموایە ئەمە نیەتی هەمو پەڕلەمانتارانە".\nكاكی بەڕێوەبەر بێئاگایە لەوەی كە پاسەوانی پەڕلەمانتاران بە یاسا ڕێكخراوە و پێویستە بۆ هەر گۆڕانكارییەك لەپێشدا ئەو یاسایە لە پەرلەماندا هەمواربكرێتەوە\nكۆكۆیی دەشڵێت،"كاكی بەڕێوەبەر بێئاگایە لەوەی كە پاسەوانی پەڕلەمانتاران بە یاسا ڕێكخراوە و پێویستە بۆ هەر گۆڕانكارییەك لەپێشدا ئەو یاسایە لە پەرلەماندا هەمواربكرێتەوە، نەك وەك ئەوەی بەڕێزی دەڵێت پاسەوانی پەڕلەمانتاران كراوە بە گرێبەست و یاساییە".\nئەو بڕیارە زۆر نایاساییە و دەسەڵاتی ئێوەش نیە لە خۆوە گۆڕانكاری لە یاسای پەڕلەماندا بكەن\nراشیگەیاند،"ئەو بڕیارە زۆر نایاساییە و دەسەڵاتی ئێوەش نیە لە خۆوە گۆڕانكاری لە یاسای پەڕلەماندا بكەن، ئەگەر مەبەستتان چاكسازییە، فەرمون با لەسەرەوە بۆ خوارەوە دەست پێ بكەین، پێویستە پاسەوانی سەرجەم كاربەدەستان ڕێكبخرێتەوە لە سەرۆكی هەرێم تا دەگاتە بەڕێوەبەری ناحیەیەك".\nبیرت نەچێت پاری كڕینی سەیارەیەك (تەنها یەك سەیارە) بۆ هەر بەڕێزێك لە سەرۆكی هەرێم تا دەگاتە بەڕێوەبەری ناحیەیەك موچەی دە (10) ساڵی پاسەوانێكە\nباڵامبۆ كۆكۆیی رودەكاتەوە بەڕێوەبەرەكەی وەزارەتی ناوخۆ و دەڵێت،"بیرت نەچێت پاری كڕینی سەیارەیەك (تەنها یەك سەیارە) بۆ هەر بەڕێزێك لە سەرۆكی هەرێم تا دەگاتە بەڕێوەبەری ناحیەیەك موچەی دە (10) ساڵی پاسەوانێكە، كامیان بارگرانیە ئەو ژمارە زۆرەی سەیارەكان یان 933 پاسەوان كە هەموی گەنجی بێكار و كوڕی شەهید و فەقیرو هەژاری ئەم وڵاتەن، لەم وڵاتە پڕخێر و بەرەكەتەدا بە شەهادەی بەرزەوە بە پاسەوانی ڕازین و ئەویشیان پێ ڕانابینن".\nلە كۆتاییشدا رایگەیاند،"دەبێت بە پەڕلەمان و حكومەتەوە كار بكەین بۆ بنبڕكردنی گەندەڵی، نەك بۆ شكاندنی دامەزراوەی پەرلەمان كە موڵكی میلەتە و پەرلەمانتاران هەڵبژێردراوی میلەتن".


kurdiu 14/09/2019 - 09:07 بڵاوکراوەتەوە لە هەواڵ/كوردستانی\nپەرلەمانتارێكی كورد لەئەنجومەنی نوێنەران ڕونكردنەوە لەبارەی كێشەی ژمارەی فەرمانبەران لەیاسای بودجەی 2020ی عێراقدا دەدات، كە تائێستا هەر 682 هەزار موچەخۆر بۆ هەرێمی كوردستان دیاری كراوە، ئەندامێكی لیژنەكەش ڕایدەگەیەنێت: ئەگەر گرفتی ڕادەستكردنی نەوتی هەرێم لەگەڵ بەغدا یەكلابكرێتەوە، ئەو كێشەیەی تایبەتە بە ژمارەی فەرمانبەرانیش چارەسەردەكرێت.\nغالب محەمەد، پەرلەمانتاری كورد لەئەنجومەنی نوێنەران رایگەیاندوه، دیاریكردنی 682 هەزار موچەخۆری هەرێم لەیاسای بودجەی گشتی عێراقدا ساڵانە كێشەیەكەو پێویستدەكات لەنێوان هەرێم و بەغدا چارەسەربكرێت، بۆ ئەوەش دەبێت ساڵانە ژمارەی فەرمانبەرانی هەرێمی كوردستان بە رێژە زیاد بكرێت و ئەو كێشەیەی لەسەر ژمارەی فەرمانبەران لەنێوان هەردوولادا هەبووە، چارەسەربكرێت.\nوتیشی: ئەو 682 هەزار موچەخۆرەی بۆ هەرێمی كوردستان دیاریكراوە، لەساڵی 2012دا دەستنیشانكراوەو تائێستا ئەو ژمارەیە زیادی نەكردووە، بۆیە دەبێت هەرێم و بەغدا ئەو كێشەیە یەكلابكەنەوە.\nغالب محەمەد له كۆتایی لێدوانه‌كه‌ی ئاشكراشیكرد، كێشەی ژمارەی فەرمانبەران كە 682 هەزار موچەخۆر بۆ هەرێمی كوردستان دیاریكراوە پەیوەستە بە رادەستكردنی نەوتی هەرێمەوە و ئەگەر ئەوپرسە لەنێوان هەردوولایەكلابكرێتەوە دەتوانرێت لەرێی چەند لیژنەیەكی تەكنیكیەوە زۆربەی ئەو كێشانەی كە پەیوەستە بە فەرمانبەران چارەسەری بنەرەتی بۆ بدۆزرێتەوە.


ئیسرائیل نەوتی هەرزان لەکوردانی سوریا کڕیوە - دیدبان حقوق بشر کردستان ایران\nرۆژنامەی عبری یەدعوت ئاحارونوت رۆژی هەینی لەبابەتێکدا نووسی ئیسرائیل لەکێڵگە نەوتییەکانی ژێر دەسەڵاتی هێزەکانی کوردی سوریا سەر بە ئەمریکا نەوتی هەرزانی کڕیوە. لەم بابەتەدا گوتراوە ئیسرائیل\nلەکێڵگە و بیرنەوتییەکان کەلەژیر چاودێری هێزە کوردیەکاندایە لە باکووری رۆژهەڵاتی سوریا نەوتی هەرزانی کڕیوە. لەبابەتی رۆژنامەی ئیسرائیلی هاتووە کە هێزە کوردیەکان بە یارمەتی لانی کەم کەمتر لە هەزار سەربازی ئەمریکایی، یەک لەسەر چواری رووبە و ژمارەیەک ناوچەی ستراتژیان لەژێر دەستدایە. وەبیر دێنیتەوە کە هێزەکانی کورد لەباکووری رۆژهەڵاتی سوریا توانیویانە بەرژەوەندی ئاسایشی ئیسرائیل بە باشی دابین بکەن. ئەم میدیایە باسی ئەوەی کردووە کە بیرە نەوتەکانی هەڵکەوتوو لەم ناوچە نەوتییە هەرزان کڕدراون کە پێشتر لەکۆنترۆڵی سوریادا بوون و ئێستا وەک سەرچاوەی داهات لەلایەن هێزە کوردیەکانەوە کەڵکیان لێوەردەگیردرێت.\nنووسەر دەڵێت کە ئیسرائیل لەسەرەتای دەستپێکردنی قەیرانی ناوخۆیی سوریا دەرفەتی باشی هەبووە کە بۆ رووخانی سیستمی سوریا هەنگاو بنێت؛ بەڵام ئەم دەرفەتەی لەدەست داوە. ئەمە لەکاتێکدایە کە وڵاتانی رۆژئاوایی و ئیسرائیل لەگەڵ هاوپەیمانە ناوچەیەکانیان بەدەستپێکردنی قەیرانی سوریا هەموو هەوڵیان دا تا دەوڵەتی سووریا بڕووخێنن بەڵام سەرکەوتوو نەبوون.\nهەروەها لەگەڵ شکست هێنانی گرووپی تێرۆریستی داعش لەسوریا لەسەرماوەزی 1396، ئەمریکییەکان راستەوخۆ جێگرەوەی ئەم گرووپە بوون و رێک لەو کاتەش بەجێگای داعش دەستیان بە دەرهێنانی نەوت و دزینی نەوتی سوریایان کرد. بەدرێژایی ئەم ساڵانە ئەمریکا لەناوچەی رۆژئاوای ئاسیا بەتایبەت لەسوریا بۆتە بەڵا بۆ گیانی خەڵکی و سەرچاوەکانیان دەدزێت؛ کردارێک کە پێشتر داعش ئەنجامی دەدا.\nلەدوو ساڵی رابردوودا ئەمریکا بە هەناردنی هێز و کەرەستەی زیاتر بوونی خۆی لەناوچەی نەوتی سوریا بەهێز کردووە، بوونێک کە بۆتە هۆی دزینی زیاتری نەوتی خەڵکی ئەم وڵاتە. هێزەکانی دێمۆکراتیکی سوریا ملیشیاکانی سەر بە سەربازانی ئەمریکان کە لەرۆژهەڵات و باکووری رۆژهەڵاتی سوریادان. دەوڵەتی سوریا زۆرجار جەختی کردۆتەوە کە ئەم ملیشیایانە و ئەندامانی تێرۆریستی ئەمریکا لەرۆژهەڵات و باکووری رۆژهەڵاتی سوریا ئارمانجیان جگە لە تاڵانی نەوت نییە، و دەبێت بە بوونی نایاسایان کۆتایی بێنن. ئەمریکا گەلاوێژی رابردوو بەم بۆنەوە گرێبەستێکی لەگەڵ گرووپە کوردەکان لە باکووری سوریا واژۆ کرد. ئەم هێزانە سەر بە گرووپە تێرۆریستەکانی پەکەکەن.\nاسرائیل از کُردهای سوریه نفت ارزان خریده است\nبرچسب هااسرائیلخریدنکردهای سوریهنفت\nکرونا و ناامنی در اقلیم کردستان


Diplomatic Magazine | مەترسی بۆ سەر قەوارەی هەرێم\nقوتابخانەی تەقلیدیی سیاسەت لە هەرێمی کوردستان، هەمیشە وابەستە بوە بە فاکتەری دەرەکی و، فاکتەری دەرەکی ڕۆڵی گەورەی گێڕاوە لە بژاردە و ڕێککەوتنەکانی لەگەڵ بەغداش.\nهەر بۆ نمونە، ئەو کاتەی کە ئێران دوای ڕێکەوتنی جەزائیر دەستبەرداری هاوکاریی کورد بو، بێ ڕەچاو کردنی توانا ناوخۆییەکان، شۆڕشی ئەیلول لە لایەن بارزانی و سەرکردایەتیی پارتییەوە هەرەسی پێهێنرا. لە هەمان کاتدا، هاوشێوەی سەرجەم دەوڵەتە دیکتاتۆرییەکان و دەسەڵاتە شکستخواردوەکان، دەسەڵاتدارانی هەرێمی کوردستان بەردەوام شکست و قەیرانەکان ئەبەستنەوە بە مەترسی و پیلانی دەرەکی. بڕوانن بەشێکی زۆری دەوڵەتانی عەرەبی هۆکاری پەیڕەو نەکردنی دیموکراسی و شکستی ئابوری و نەبونی خۆشگوزەرانی لە وڵاتەکانیان، سەرەڕای توانا و سەرچاوە زەبەندە ناوخۆییەکانیان، ئەبستنەوە بە بونی ئیسرائیل لە ناوچەکە. لە بەرامبەردا ئیسرائیڵ سەرەڕای بچوکیی سەرزەمینەکەی، بەرامبەر هەمو ئەم دەوڵەتانە وەستاوەتەوە و هیچ یەکێک لەو ئەرکانەی سەرەوەشی دوا نەخستوە. مێژو فێرمان ئەکات کە مەترسیی گەورە بۆسەر دەوڵەت و کیانە نێودەوڵەتییەکان زیاتر لاوازیی ناوخۆییە نەک مەترسیی دەرەکی. بۆ نمونە یەکێتیی سۆڤیەت لە ناوەوە داڕوخا نەک لە دەرەوە!\nهەرێمی کوردستان پاش ڕوخانی ڕژێمی پێشوی عێراق و چەسپاندنی بەشی زۆری مافەکانی و بەتایبەت سنورە دیفاکتۆکەی تاپێش دەستپێکردنی جەنگی عێراق لە ١٩/ ٣/ ٢٠٠٣، چ لە قانونی ئیدارەدانی دەوڵەت (مادەی ٥٣/ آ) و چ لە دەستوری عێراق (مادەی ١١٧)، مەترسییە دەرەکییەکانی سەر قەوارە دەستورییەکەی لاواز بون، جگە لە ناوچە جێناکۆکەکان کە تا ئێستاش چارەنوسیان یەکلا نەکراوەتەوە. ئەوەی هەرێمی کوردستانی لاواز کردوە چ لە هاوکێشەی هێزی ناوخۆیی عێراق و چ لە پەیوەندی و هاوکێشەی هێزە ئیقلیمییەکان، شکستە سیاسی و ئابوری و سەربازییە ناوخۆییەکانیەتی. ئەوەی هەرێمی لاواز کردوە و مەترسیی بۆسەر سنوردار کردنی ڕۆڵی قەوارەکەی و، تەنانەت لەسەر ژیانی هاوڵاتییەکانی دروست کردوە، بونیاد نەنانی ئابورییەکی بەهێزە سەرەڕای ئەو هەمو سەرچاوە و دەرامەت و توانا و داهاتەیە کە ژێر زەوی و سەرزەوی و سنور و جوگرافیا و توانای مرۆیی دانیشتیوانی دەستەبەریان کردوە و، بە هۆی گەندەڵییەوە گەیاندویەتییە ئاستی ئیفلاس و دەستپان کردنەوە لە عێراق و دەوروبەر. دروست نەکردنی سوپایەکی نیشتیمانیی پیشەیی سەرچاوەی مەترسییە بۆسەر هەرێم چ لە لاوازیی لە هەر ڕوبەڕوبونەوەیەکی دەرەکی، چ لە بەردەوامیی مەترسیی سەرهەڵدانەوەی ململانێی خوێناوی لە نێوان پارتی و یەکێتی. مەترسی بۆسەر قەوارەی هەرێم بە هۆی بەردەوامیدانە بە پەیوەندیی ژێربەژێری هێزەکانی دەسەڵاتی هەرێم لەگەڵ دەوڵەتانی دراوسێ و، وابەستەیی و پاشکۆیەتییان بۆ سیاسەتەکانیان و، نەبونی روئیایەکی هاوبەشی نیشتیمانی بۆ جۆری ئەم پەیوەندییانە و، چۆنیەتیی چارەسەرکردنی کێشەکان لەگەڵ بەغدا.\nنەبونی دەسەڵاتێکی نیشتیمانیی هاوبەش و بەردەوامیدان بە دو ئیدارەیی و بونی هەڕەشەی داخستنی دامەزراوە شەرعییەکانی هەرێم و، نەچەسپینی بنەماکانی دیموکراسی و، پێشێل کردنی بەردەوامی مافەکانی مرۆڤ و، نەمانی متمانەی زۆرینەی هاوڵاتییانی هەرێم بە دەسەڵاتەکەی، مەترسیی ڕاستەقینەن.


کۆمێنتی موسلیح ڕێبوار – admin\nلە مانگی حوزەیرانی ئەمساڵ و لە سەرو بەندی هەفتەی مەنسور حیکمەت ڕادیۆی پێشەنگ لە چەند بەرنامەیەکدا یادی هاوڕێ مەنسور حیکمەت ڕابەری بزوتنەوەی کرێکاری بەرز ڕاگرت.\nلەیەکێک ل گفتوگۆکانماندا لەگەڵ هاوڕێ ئاسۆ کەمال سەبارەت بە دین و سکۆلاریزم هاوڕێ موسلیح ڕێبوار بە کۆمینتێکی سەرنج ڕاکێش هاتە پیشەوە” دەمخۆش؛ دەستخۆش هاوڕێ ئاسۆ و هاوڕێ لاوژە.\nیادی هاوڕێ منصور حیکمەتیش بەرز و بەڕێزە.\nئەم باسەی سیکۆلەریسم و چینی کرێکار، هەروەها، کۆمۆنیسم و ئائین، بە جێی خۆی کە زۆر بە پێزە؛ بەڵام پێویستي بە پێشڕەوي و گەشە پێدانە. هەر وەک ئاسۆ ئەڵی؛ هەموو بورژوازي ئەمڕٶ، پیویستي بە ئایینە بۆ گەمژاندنی کۆمەڵانی خەڵک؛ بەڵام، بالێکی بە‌هێزی بورژوازي هەر ڕاستەوخۆ، ئائینی کردوەتە ئایدولۆژیای حوکمڕاني و ترۆریسم-نانەوە لە جیهاندا. بۆ ئەمە، تئۆري ئەوکاتی لنین و بیست ساڵ لەمەو-پێشی منصور حیکمەت، جوابی پڕبەپڕ ناداتەوە. ئێمە پێویستيمان بە قسەی تازەتر و پێشڕوي لە جیهانی واقیعی ئەمڕۆدایە….\nلێرەدا باسێکی تریش، هەر لە بۆنەی ساڵیادی منصور حکمەتدا، دادێنم کە: باشترین ڕێزگرتن لە منصور حیکمەت کەوتنە پێشی ئەوە! کەم نین کۆمۆنیستی وشیار کە لەسەر ئەم ڕێبازەن. بەڕای من دەمێکە ئێمە پێویستيمان بە ڕاو بۆچوونی تازە هەیە. ئەم باسە لەم کورتەمەجالەدا ناکرێتەوە؛ بەڵام بەهیوام بتوانم بەم-زوانە بێمەوە سەری!”\nڕادیۆی پێشەنگ بە پێویستی زانی ئەم بابەتە وردتر کاتەوە لە زمانی هاوڕێ موسلیح خۆیەوە، بۆیە لە گفتوگۆیەکدا بە دوو پرسیار ئەم پرسەی وروژاندو لە داهاتودا هەوڵدەدەین زیاتر گفتوگۆو بەدواداچون لە جەند دیبەیتێکدا دەربارەی ئەم سەرنجانەی هاوڕێ موسلیح ڕێبوار ئەنجامبدەین.\nئامادەکردن و پێشکەشکردنی: لاوژە جەواد


☂ پارتی کرێکارانی کوردستان - پەکەکە پارت و ڕیکڤزیاکێ\n📅 کاتوو تۆمارکەردەی Nov 7 2008 5:14PM\n👁 ئی بابەتە 37,310 جارێ وینیان\nرێکخراوێکی چەکداری کوردیە لەساڵانی 1970 دا لەلایەن [ زیاتەر... 👁] ✖ ✖ 3 61 ✔ 99% ✍ هـ.ب. 7-11-2008 17:14:11\n📕 پارتی کرێکارانی کوردستان (PKK) لە پێوەندییە هەرێمییەکانی تورکیادا (1980-1999) پەڕتووکیانە\n📅 کاتوو تۆمارکەردەی Jul 1 2014 10:05AM\n👁 ئی بابەتە 12,163 جارێ وینیان\nسەلام عەبدولکەریم عەبدوڵڵا و ماجد خەلیل فەتاح 201 [ زیاتەر... 👁] 📕 ✖ 0 1 ✔ 99% ✍ هـ.ب. 1-7-2014 10:05:27\n📕 پارتی کرێکارانی کوردستان (PKK) لە پێوەندییە هەرێمییەکانی تورکیادا 1980 - 1999 پەڕتووکیانە\n📅 کاتوو تۆمارکەردەی Aug 19 2016 10:31AM\nلێکۆڵینەوەی: سەلام عەبدولکەریم عەبدوڵڵا پێشکەشی ب [ زیاتەر... 👁] 📕 ✖ 1 1 ✔ 99% ✍ م.ب. 19-8-2016 10:31:18\n📕 پارتی کرێکارانی کوردستان (PKK) لە پەیوەندیەکانی تورکیاو ئیسرائیلدا (1980-2003) پەڕتووکیانە\n📅 کاتوو تۆمارکەردەی Mar 19 2020 10:59AM\n👁 ئی بابەتە 1,210 جارێ وینیان\nسەلام عەبدولکەریم و ماجد خەلیل فەتاح 2020  [ زیاتەر... 👁] ✖ ✖ 1 0 ✔ 99% ✍ ز.س. 19-3-2020 10:59:00\n📊 پارتی کرێکارانی کوردستان PKK لەباشوری کوردستاندا زیاتر لە 730 شەهیدی هەیە ئامار و ڕاپەرسی\n📅 کاتوو تۆمارکەردەی Nov 26 2014 12:48PM\n👁 ئی بابەتە 8,070 جارێ وینیان\nعەلی حەمە ساڵح نوێنەری بنەماڵەی شەهیدانی پارتی کرێ [ زیاتەر... 👁] ✖ ✖ ✖ 0 0 ✔ 64% ✍ هـ.ب. 26-11-2014 12:48:07\n📕 پارتی کرێکارانی کوردستان لە عەبدوڵا ئۆجەلانەوە تا جەمیل بایک پەڕتووکیانە\n📅 کاتوو تۆمارکەردەی Aug 9 2016 10:55AM\n👁 ئی بابەتە 11,378 جارێ وینیان\nحامید گەوهەری هەولێر 2016 [ زیاتەر... 👁] 📕 ✖ 0 0 ✔ 99% ✍ هـ.ب. 9-8-2016 10:55:54\n📕 پارتی کرێکارانی کوردستان و رۆڵی لە بزوتنەوەی رزگاریی نەتەوایەتی... پەڕتووکیانە\n👁 ئی بابەتە 9,032 جارێ وینیان\nل.ب. مەکتەبی ناوەندیی دیراسات و توێژینەوە [ زیاتەر... 👁] ✖ ✖ ✖ 0 0 ✔ 60% ✍ ب.ج. 10-6-2012 16:51:49\n📝 راگەیاندنی سکرتارییەتی کۆمەڵە سەبارەت بە: پرۆسەی ئاشتی لە نێوان دەوڵەتی تورکییە و پارتی کرێکارانی کوردستان بەڵگەنامێ\n📅 کاتوو تۆمارکەردەی Mar 13 2015 9:50AM\n👁 ئی بابەتە 7,377 جارێ وینیان\nهەر وەک هەمووان ئاگادارن لەم مانگەدا هەواڵی پرۆسەی [ زیاتەر... 👁] ✖ ✖ ✖ 0 0 ✔ 76% ✍ هـ.ب. 13-3-2015 9:50:44\n📝 سەرۆکی پەرلەمانی کوردستان، بە بۆنەی سی و شەشەمین ساڵیادی دامەزراندنی پارتی کرێکارانی کوردستانەوە، نامەیەک ئاراستەی هاوسەرۆکایەتی کۆما جڤاکا کوردستان بەڵگەنامێ\n📅 کاتوو تۆمارکەردەی Nov 27 2014 9:31PM\n👁 ئی بابەتە 8,353 جارێ وینیان\nبەڕێز: هاوسەرۆکایەتی کۆما جڤاکا کوردستان. بە بۆن [ زیاتەر... 👁] ✖ ✖ ✖ 0 0 ✔ 75% ✍ هـ.ب. 27-11-2014 21:31:31\n📷 گەریلاکانی پارتی کرێکارانی کوردستان لەگەڵ چەکدارە فەلەستینییەکان لەناو کەشتییەک کاتێ لوبنان بەجێ دەهێڵن وینە و پەنەجناس\n📅 کاتوو تۆمارکەردەی Aug 2 2018 3:10PM\n👁 ئی بابەتە 1,412 جارێ وینیان\n... [ زیاتەر... 👁] ✖ ✖ 0 0 ✔ 60% ✍ هـ.ب. 2-8-2018 15:10:02\n📊 ئامار بابەتەکێ 380,950\nفایلەی پێوەنیدارە 49,066\n| کاتوو وەشکەردەیو لاپەڕەی: 8,112 چرکە!


بەرەو بەگەڕخستنی هەوڵە ئینترناسیۆنالیست\nبەرەو بەگەڕخستنی هەوڵە ئینترناسیۆنالیستیەکان\nهەتا دێت شەپۆلەکانی خەباتی چینایەتی ئەم چەرخە لە جیهاندا، چڕتر دەبێتەوە، وە لە هەموو سەردەمێکی تر زیاتر، ئاسیاو ئەوروپاو ئەمریکا لێک نزیک دەخاتەوە. ئەو شەپۆلانە، هەر ڕۆژە لە گۆشەو کەنارێکی ئەم جیهانە دەدەن، لێرە پاشەکشە دەکەن و لەوێ سەرهەڵدەدەنەوە. تێکڕای ئەو خەباتە چینایەتیەش، پەرچەکرداری پرۆسەی کارو کەڵەکە بوونی سەرمایەو دەستگرتنن بەسەر کەرتی گشتی و گەشەی بەناو کەرتی تایبەتی کە دەرئەنجامی ڕاستەوخۆی ئەو قەیرانە ئابووری و پیشەسازیانەن بەردەوام لە قووڵبوونەوەو فراوان بووندان، دەرئەنجامی ژینگە دزێوەکەی ئەم سیستمەن کە لەسەر بە تاڵان بردنی هێزی کاری کرێکاران وەستاوە.\nبەڵام سەرەڕای ئەو شەپۆلە توندو هەڵکشاوانەش، تا ئێستا کاردانەوەیەکی ڕاستەوخۆی پشتیوانیی ئینترناسیۆنالیستی بەرچاو ناکەوێ کە هاوئاهەنگیەک بێت لەگەڵ ئەو بزووتنەوانە. گەرچی ناوەڕۆکی داخوازی و خواست و داواکاریەکانی هەموویان لە هەموو شوێنێک، چون یەکن، وە یان خاڵی هاوبەشیان زۆرە. بەڵام لە بەرامبەردا، خواستی سیاسی و لۆکاڵی و چەق بەستوی بزووتنەوەکان، هەر خۆیانمان نیشان دەدەنەوە، بە ئاستێک کە جارجارە، ئاسۆو دوورنمای شکست و بێ هیوایی تیا بەدی دەکرێ.\nبەڵام هەرچۆن بێت ئەوە ڕوونە لەلامان، داکشانی ئەو شەپۆلانە، وە تەنانەت شکست خواردنیشیان، شکستی شۆڕش نیە، بەڵکو شکستی ئەو نەرێتە لۆکاڵیانەیە کە تا ئێستاش، بزووتنەوەکان قەتیس دەکەن و هەوڵ دەدەن ببنەوە بە بەشێک لە بزووتنەوەی ڕیفۆرمخوازی، ئەمەش لە بناغەدا خواستە خۆجێیی و لۆکاڵیەکانەو بەردەوامیش، نەرێتی ناسیۆنالیستی و مەیلی چاکسازی لەو بزووتنەوە چینایەتیانەدا بەهێز دەکەن، ئەمەش کردەی ئەوانەیە، وا چاوەڕوانن دەسەڵات، خۆشگوزەرانی بۆ کۆمەڵگا دابین بکات. ئەوانە هەرگیز تێناگەن لەوەی ئەم سیستمە لەسەر قەیران دەژی نەک چاکسازی کردن لە قەیراندا.\nبە هەرحاڵ، ئەگەر بە چاوێکی مێژوویی لەو شکست و هەڵسانەوانەی بزووتنەوەکان بڕوانین، تێدەگەین ئەوانە مەشق و ڕاهێنانی مێژوویین لەسەر سەرەتاکانی شۆڕشە ئینترناسیۆنالیستیەکە. هەر ئەوەش بایەخ و گرنگیی هاوسۆزیی بزووتنەوەکە دەکاتە پێویستیەکی مێژویی لە لایەن هەموو لایەنگرانی ئەو بزووتنەوە کۆمەڵایەتیەوە کە تا دێت فۆرمە ئینترناسیۆنالیستیەکەی ڕوونتر دەبینرێت. پێویستە لەسەرمان هەواڵ و چوونەپێشەوەو ئەزمونی هاوبەشی بزووتنەوەکە، وەک دەستکەوتێکی گەورەی خەباتی چینایەتی، بگەیەنین، ئەو ئەزمونەی بە کردەوە، دەبێتە هەوێنی هەوڵە ئینترناسیۆنالیستیەکان و پەراوێزخستنی سۆسیالیستە لۆکاڵیەکان کە لە بزووتنەوەی چەپگەرادا خۆیان دەخەنەڕوو، وە هیچ ئامانجێکیان لەبەردەمدا نیە ڕیفۆرمی دەسەڵات و جومگە شکاوەکانی نەبێت. ئێستا ئەو کاتەیە کە جیهانبینیەکی نوێ، دیدگایەکی ئینترناسیۆنالیستی، لەو بزووتنەوانەدا برەو بسێنێت. بەرەو پێشچوونی هەر شەپۆلێکیش لە شەپۆلەکانی خەباتی چینایەتی لە هەر گۆشەیەکی ئەم جیهانەدا، کاریگەریی خۆی جێدەهێڵێت و دەبێتە بنچینەی خەباتێکی یەکگرتوو کە پێویستیە هەرە گەورەکەی جەنگی چینایەتیە.\nبە هیوای هەوڵی هەموو لایەک بۆ بەگەڕخستی خەباتی ئینترناسیونالستی!


دووانە duwane – فەرهەنگی زمانی یەکگرتووی کوردی هاوچەرخ\nدووانە/duwane: ن:[ فەل] کەلوو : جێو _ جێوی، جمك، جێمك، جێووك، جێوەك( كباك، زا).\nتایبه‌تمه‌ندیه‌کانی کەلووی دووانە.\n20 ئایار – 21 حوزەیران\nلە كۆمەڵی هەوا\nگەورەترین هەڵكەوتەیی هاوكاری كردن‌و دڵخۆشكردنی خەڵك\nئاست بەرزیی زیرەكیەكی زۆر\nهەوڵەكان ناو و ناوبانگ پەیداكردن، ناوداربوون\nگەورەترین هەڵە زۆر قسەكردن\nژمارەی بەخت 3، 5، 24، 233، 3545\nڕەنگی بەخت زەرد، بۆر، شین، شینی كاڵ\nئارەزووی مۆسیقا گۆرانی سەردەمانە\nتایبەتمەندییە گشتییەكانی لەدایكبوانی زۆر زیرەك‌و زوو لەشت تێدەگەن، خوازیاری كاری فیكری، پڕ وزە، كەسایەتی دوانەیان هەیە، هەرگیز هیچ كارێك تەواو ناكەن، حەزیان لەسەفەرە، توانای فیكرییان زۆرە، خەڵك باش دەناسن، لەساختەكاری بێزارن، كاری درێژماوە ماندوویان دەكات، حەزیان لەشەترەنجە، هۆگری هونەرن، زۆر جار بێدەنگ‌و زۆر كاتیش زۆربڵێن، حەز ناكەن كەس سەر لەكاریان دەربێنێت.\nژنی لەدایكبووی ژنێكە بە چەندین كەسایەتی جیاجیا، توانای فكر‌و خەیاڵی لەسەرەوەیە، خۆش قسەیە، زۆر لەوەی پێویستی بە توڕەیی ئێوەبێت، پێویستی بە میهرەبانییە، حەزی لەگۆڕانكاریی‌و ئاڵوگۆڕە، دایكیكە شاد‌و دەم بە پێكەنین‌و منداڵەكانی وەك خۆی خودموختارن‌و لەسەر پێی خۆیان دەوەستن.\nخۆشەویستی پەیوەندی لەگەڵ لەدایكبووانی دووانە، شیرینە. ئەو عاشقێكی زیندوە. لە قسە‌و پەیوەندییەكانی رۆژانی یەكەم بەقەد پەیوەندییەكی نزیك چێژ دەبینێت. لەگەڵ زۆر كەس ئاشنا دەبێت تا ئەو كەسە پەیدا بكات كە شیاوی پەیوەندی سۆزی ئەوە. ئەو پێویستی بە ئەزمون كردنی سۆز‌و هەمەڕەنگییە تا هەستی ئارام بكات. كاتێك كەسێكی شیاوی خۆی بدۆزێتەوە بۆ ماوەیەكی زۆر سەری بەژیانێكی ئاساییەوە گەرم دەبێت.\nدووانە/duwane: ن: دووهاوزایی.[ ئینگـ : Twins]


(سبەی) زانیاری ورد ئاشكرادەكات : چاوی گەل\n(سبەی) زانیاری ورد ئاشكرادەكات\nلە سەردانەكەیدا بۆ بەغدا، چەندین مەرج بەسەر بارزانیدا فەرز كراون‌و وەفدە یاوەرەكەشی هیچ رۆڵیكیان نەبوە” سبەی لەم راپۆرتەدا زانیاری ورد ئاشكرا دەكات.\nسەرەتای مانگی تشرینی یەكەمی 2016 مەسعود بارزانی سەرۆكی پارتی دیموكراتی كوردستان، لەرۆژنامەی “ئەلمۆنیتەر”ی بەریتانی بەڵێنی بە خەڵكی كوردستان دا لەم مانگەداو پێش هەڵبژاردنی سەرۆكایەتی ئەمەریكا، ریفراندۆم بۆ سەربەخۆیی هەرێمی كوردستان بكات.\nساڵانێكە ماكینە ئیعلامییەكەی پارتی، رۆژانە كوردایەتی بە مامۆستاو موچەخۆرانی هەرێم دەفرۆشنەوە، بەشێوەیەك ئەم دەهۆڵی موزایەدە سیاسییە دەكوتن كە كار گەیشتە ئەوەی بڵێن” پارەی داهات‌و موچەو بژێوی خەڵكی هەرێمی كوردستانمان بۆ رۆژی سەربەخۆیی هەڵگرتوە”.\nوەفیق سامەرائی سیاسەتمەداری عێراقی دەڵێت” بارزانی چۆن لە ساڵی 96 دا تەنگیان پێ هەڵچنی‌و هانای بۆ سەدام بردو 31 ئابی 96 لە مێژوی خۆیدا تۆمار كرد، لە 29 ئەیلولی 2016 دا كە لەژێر فشاری جەماوەرەر‌و حزب‌و لایەنە سیاسییەكان هەرێمی كوردستاندا، تەنگەتاو بو، هەمان سیناریۆی دوبارەكردەوەو بە تێكشكاوی دۆڕاوی‌و سكشتخواردویی هانای بۆ بەغدا بردەوە”.\n(تۆڕی میدیای گۆڕن) لە سەرچاوەیەكی ئاگادارەوە زانیویەتی: مەسعود بارزانی‌و وەفدەكەی هاوەڵی، پێش سەفەرەكردنیان‌و لە فڕۆكەخانەی هەولێر، لەگەڵ ئەو دیبلۆماتە ئەمەریكییانە دانیشتون كە چەند مانگێكە كردونی بە واسیتە بۆئەوەی نێوەندی خۆیی‌و حەیدەر عەبادی‌و حزبی دەعوە چاكبكات، دوای كۆبونەوەی فڕۆكەخانەی هەولێر، بە فڕۆكەیەكی ئەمەریكی بەرەوە بەغدا فڕیون، لەوێش بەیاوەریی ئەمەریكییەكان گواستراونەتەوە بۆ باڵیۆزخانەی ئەمەریكا لە بەغدا‌و لە باڵیۆزخانە كۆبونەوەیان پێكراوە‌و هەر لەكۆبونەوەكەدا، وەبیر بارزانییان هێناوەتەوە كە ئەو رێككەوتنەی لەمانگی تەموز لەگەڵ كەریم سنجاری بەئامادەبونی خۆی كراوە، دەبێت وەك خۆی جێبەجێ بكرێت، سەردانەكەی ئەو و كۆبونەوەكەكانی لەگەڵ عەبادی‌و عێراقییەكان لەچوارچێوەی ئەو رێككەوتنە دەبێت‌و پارەی خۆتان وەردەگرن‌و هێزی پێشمەرگەش دەخەنە خزمەت شەڕی موسڵ‌و ژێر ئەوامری عەبادییەوە‌و دوای ئازادكردنی موسڵیش، دەگەڕێنەوە شوێنەكانی خۆتان وەك لە رێككەوتنەكەدا ئیمزاتان كردوە.\nئەو سەرچاوەیە كە خۆی داوایكرد ناوەكەی بڵاونەكرێتەوە وتی: پاش كۆبونەوەكەی باڵیۆزخانەی ئەمەریكا، ئەمەریكییەكان بەیاوەریی خۆیان، مەسعود بارزانی‌و هاوەڵەكانیان گواستوەتەوە بۆ جێگەی عەبادی‌و لەوێش بە ئامادەبونی خۆیان دور لە چاوی كامێرا لەهۆڵی كۆبونەوەكاندا، كۆبونەوەی عەبادی‌و بارزانیان رێكخستوە، وەفدەكەی هاوەڵی بارزانیش لە دەرەوەی هۆڵی كۆبونەوەكە، وەك رۆژنامەنوسان لەچاوەڕوانیدا بون.\nهەمان سەرچاوە، زانیاری لەسەر كۆبونەوە دوقۆڵییەكەی عەبادی‌و بارزانی بە (تۆڕی میدیای گۆڕان) وت‌و راگەیاند، كۆبونەوەكە بە ئامادەبونی تیمی بێگانەكان بوە، نزیكەی یەك سەعاتی خایاندو بارزانی داوای لە عەبادی كردوە، هەوڵی گەڕانەوەی هۆشیار زێباری بدات‌و هەمو ئەو ماوەیش كە نەوتی فرۆشتوە، عەفوی بكەن‌و (عفی الله عما سلف) باسی پارەكەی مەكەن، رێككەوتنێكی تازەش لەنێوان حزبی دەعوە‌و پارتی دیموكراتی كوردستان ئیمزا بكرێت، بارزانی بەڵێنیشی بە عەبادی داوە وەفدێكی پارتی بە نوێنەرایەتی خۆی بەمەبەستی داوای لێبوردن بۆ شاری نەجەفی ئەشرەف‌و بۆ لای مەرجەعیەت بنێرێت.\n“بێگانەكانی نێو كۆبونەوەكە، هیچ موداخەلەیەكیان نەكردوە، عەبادی بە مەسعود بارزانی وتوە توركیاو سعودیە زانیاری هەڵەیان دژ بە عێراق پێگەیشتوە وەك ئاماژەیەك بەوەی بارزانی زانیارییەكانی گواستبێتەوە بۆ ئەو وڵاتانەو لەدژی عێراق هانی دابن پیلان‌و موئامەرە بگێڕن، دواتریش هەردولا رێككەوتون لەسەر ئەوەی، رێككەوتنی نێوان هێزەكانی ئەمەریكاو هێزی پێشمەرگە بۆ گرتنەوی موسڵ وەك خۆی جێبەجێ بكرێت”.\nعەبادی، سەبارەت بە داواكەی مەسعود بارزانی بۆ لێخۆشبون لەو پارەیەی كە لە فرۆشتنی نەوت دەستیكەوتوە، وتویەتی: پارەی نەوت‌و گومرگ‌و داهاتە ناوخۆییەكان، مەسەلەیەكی دەستورییەو دەبێت وەك ئەوەی لەدەستوری عێراقدا هاتوە، جێبەجێ بكرێت.\nهەر لەدوای كۆبونەوەكەش، وەفدی هاوەڵی بارزانییان بردوەتە شوێنێكی ترو كۆبونەوەیەكی تر لەگەڵ ژەنەراڵە ئەمەریكیۆ عێراقییەكان‌و نەخشەی گرتنەوەی موسڵ‌و ئامادەكارییەكانیان بۆ ئەو پرۆسەیەی نیشانداون.\nچاودێرێكی سیاسی دەڵێت” بۆ یەكەمینجارە لەمێژوی عێراقدا، وەفدی كورد بەو تێكشكاوی‌و بێ شكۆییە سەردانی بەغدا بكات‌و لە بەغداش بەوشێوەیە پێش چون‌و دوای چون بێڕێزیان بەرامبەر بكرێت، لەنێوان ئەم چون‌و نەچونەشدا، خەڵكی هەرێمی كوردستان سەری سوڕماوە”.


ئەشواق جاف: بەغدا بەهۆی پێشێلكارییە دەستوورییەكانی خۆی لە گفتوگۆكانی لەگەڵ هەرێم دەدزێتەوە\n7/1/2018 - 11:14\nكۆمەڵگەی نێودەوڵەتی پشتگیری حكومەتی هەرێمی كوردستان دەكات\nئەشواق جاف ئەندامی ئەنجومەنی نوێنەرانی عێراق سەر بە فراكسیۆنی پارتی دیموكراتی كوردستان رایگەیاند كە حكومەتی ئیتیحادی لە نزیكبوونەوەو گفتوگۆكان لە گەڵ هەرێمی كوردستان خۆی دووردەخاتەوە بەهۆی ئەو پێشێلكارییە دەستووریانەی كە دەرهەق بە هەرێمی كوردستان ئەنجامی داون .\nئەشواق جاف بە رۆژنامەی حەیاتی لەندەنی راگەیاندووە كە وتووێژە فەرمییەكان پەیوەستە بە هەڵوێستی حكومەتی ئیتیحادی، دانوستان و گفتوگۆكان پێویستە لە رێگەی دامەزراوە فەرمییەكانی هەردوو لا بێت نەك بە هاتنی شاندی حیزبی بۆ بەغدا .\nجاف روونیكردەوە كە حكومەتی ئیتیحادی لە دانیشتن لە سەر مێزی گفتوگۆكان رادەكات لە ترسی ئەوەی نەوەك رووبەرووی پێشێلكارییە دەستووریەكان ببێتەوە ، چونكە ئاشكرایە لەو چەند مانگەی رابردوودا حكومەتی ئیتیحادی دووچاری چەندین پێشێلكاری دەستووری بۆتەوە ، بۆیە هەوڵی خۆدزینەوە دەدات تا وادەی هەلبژاردنە گشتیەكان لە مانگی ئایاری داهاتوو .\nئەشواق جاف راشیگەیاند كە ئێستا هەڵوێستی كۆمەڵگەی نێودەوڵەتی ، هەڵوێستێكی ئەرێنییە و پشتگیری حكومەتی هەرێمی كوردستان دەكات لە زوو دەستپێكردنەوەی وتووێژەكان .\nسوهێل تاهیر : كوردستان تیڤی


ئایا انتخابات لە ئێران آزادە! – Yarsanmedia\nنقشە راە سازمان دمکراتیک یارسان (سدی) برای استقرار سیستمی دمکراتیک در ایران\nاسلامگرایی و ضدیت وەل غیرە موسلمانەکان وە بەهانەێ وەکافر و شیطانپرست زانستن یارسانیەکان لە لایەن مەلا حمید فرجی ووتارخوەن مزگەفت لە شار سرپیل زەهاو\nپیام سرخوشی سازمان دمکراتیک یارسان ارا کوچ جلال ملکشا\nHome / پانل آزاد / ئایا انتخابات لە ئێران آزادە!\nئایا انتخابات لە ئێران آزادە!\nئنتخاب کردن و ئنتخاب بیین وە شێوەێ بەرابەر و مساوی لە هەر ولاتایک دموکراتیک حەق هەر شارومەندێکە بێ لەوەرچەو گردن ڕەنگ،جنس ، ملیە ت و دین و مە زهەب گشت پێکهاتەگە ل دانیشتگ لە و وڵاتە.\nئنتخابات لە وەختێک ئەنجام گرێت کە شارومەن بتوانێت فەرد مەورد نەزەر خوەێ ئەرا وە ئودە گردن وەزیفەێک لە جێ و شونگەل جوراوجور جور پارلمان ، مجلس ، استانداری یا مەنسەبێکترئنتخاب کەێت وە یا خود فەرد بتواێت ئەرا قەبول وەزیفەێک خوەێ ئنتخاب بکەێت.\nوەیمانا کەسێک کە دەنگ خوەێ دەێتە کەسێک یانێ باوەڕ خوەێ دەێتە شەخس مەورد نەزەر ئەڕا وەڕێوەبردن ئەرک و وەزیفەێ خوەێ. ئەفرادێک دەنگ و باوەڕ مەردم وەدەس تیرن وەزیفە دێرن کە ئەرک و وەزیفەکانێان لە موقابڵ دەنگدەرگەل بێ فەرق و جیاوازی وە ئنجام بڕەسنن ،چ لە موقابڵ ئەوانەی دەنگ دانەسە پێان یا چ لە موقابڵ ئەوانەێ دەنگ نەێانەسە پێان.\nئەڕا نمونە لە ولاتگەل سکاندیناوی جور وڵات سوئد ،نروژ و دانمارک هەر چوارسال جارێک ئنتخابات کریەت ئەڕا تەشکیل حکومەت تازە و مەردم وە گشتی حزب و لاێانگەل و نوینەرگەل خوەێان وە شیوەێک دموکراتیک ئنتخاب کەن . شرایەت ئنتخاب بیین و ئنتخاب کردن تەنیا ئەرا ئەوانەسە کە مودەت ٤ سال یا زیاتر لەی ولاتگەلە ژیانەو سیتیزنن لەی وڵاتگەلە بێ هویچ فەرق وجیاوازی.\nلە وڵاتێک جور ئێران کە خاون سیستمێکە کە لەسەر ئەساس ولاێەت فەقی و اسلام شیعە بنیاد نریاگەس ، لە مودەت ٣٦ سال حکومرانی و دەسەلات ئی ڕەژیمە هویچ وەخت ئنتخابات آزاد نەویەس.\nو هەمویشە ئەفراد مەورد باوەڕ خویان وە مجلس خوبرەگان و مجلس اسلامی ءیران ڕێ پە ێا کردنەس.\nبەڵام لەێرە کومەڵگەێ یارسان لە گشت پێکهاتەکان ناو ئێران زیاتر زوڵم لەلێ چیەس و هەمویشە وە چەو ئەمنیەتی و بێگانە لەی مەردمە نوڕیاس و لە تەمام حەق و حقوقیک دموکراتیک بەرخوردار نیەن.\nئیسە ڕەژیم هەمزەمان لە وەرانوەر ٢ ئنتخابات ئەڕا مجلس خوبرەەگان و ئنتخابات ئەرا مجلس اسلامی ئێران قەرار گردگەس و ئەفراد فرەێک رەد سەڵاحیەت کریانە و تەنیا کەسەێل مەورد باوەڕ خوەێان توانستنە لە ژێر سانسور شوراێ نگابان دەربچن. جێ دیریت ئشارە بکریەت کە نوینەرگەل زەردەشتی و باقیترەک ئەدیان ابراهیمی و یا اهل کتاویچ توانن وە مجلس ڕێ پەێا بکەن، بە ڵام مەردم یارسان کە جەمئیەتێک چەن ملیونین لە ئێران و خاون باوەڕێکی نا اسلامین و سەروە دین(ئایین) یاریین تەنیا توانن دەنگ بێەن و حەق خوەێ ئنتخاب کردن و هەناردن نوێنەرگەل مەورد باوەڕ خوەیان لە کومەڵگەێ خوەیان ئەرا مجلس نەێرن ،کە ئیە گەورەترین زوڵم ئنتخاباتیە لە سەر ئی مەردمە و زەبت کردن ئازادی و سپانن زوڵم و ستەم موزائفە لە سەر ئی جامئە. وەی مانا کە ئیجور ئنتخاباتێک هویچ تاسیرێک موسبەت لەسەر ژیان مەردم یارسان نەیریت و زیاگ کردن فشارەکانە لە سەر مەردم یارسان کە تەنیا دەنگەکانێان ئەرا کەسەێلیک چوت کە بەشێکن لە سیستم فاشیستی جمهوری اسلامی ئێران و نوینەر ڕاسەوینەێ ئی مەردمە نیەن .\nدیارە شرکەت کردن و دەنگ دان لەیجور شەراێەتیک تەنیا مەشروئیەت دانە وە سیستم زد ئنسانی و نادموکراتیک مەزهەبی اسلامی ئێران ئەرا ئدامەێ ژیان و حکومڕانی ئاخونگەل شەوپەرەس و تەحریم و دەنگ نەیان نە وەتنە و ئیجور سیستمێک کە تەمام ئازادیەکان لە مەردم سەلب کردگەس.\nزنە بوت ئازادی، دموکراسی و ئدالەت ئجتمائی!\nنەمان ئەڕا رەژیم فاشیستی و مەزهەبی اسلامی ئێران!\nمریوان راخ سوئد.\nسەلەفیزم لە رووژڵات کوردسان و خەتەرەیلی ئڕا سەر کوومەڵگەی یارسان\nشووڕش فەرانسە، هەلوورک ئازادی و قەڵب ئاڵ و گوڕەیل ئرووپا\nرهبری در تیم های مجازی\nفساد در جمهوری اسلامی ایران\nمدتی‌ست کە فرانسە صحنە حملات افراط گرایان مسلمان شدە است.\nسیاسەت سازمانی و ڕەفتار سیاسی لە یەک سازمان سیاسی!


کوردیپێدیا - تیپی وەرزشی چوارچرا\n☂ تیپی وەرزشی چوارچرا | پۆل: پارت و رێکخراوەکان | زمانی بابەت: 🏳 کوردیی ناوەڕاست\nتیپی وەرزشی چوارچرا\nساڵی (1971) لەلایەن شەهیدی سەرکردە جەمال عەلی باپیر-ەوە دامەزرێنراوە، بۆیە ئەو ناوەی لێنراوە، چونکە پێشەوا قازی محەمەد لەگۆڕەپانی چوارچرا لەشاری مەهاباد لەسێدارە دراوە.\nمەبەست لەدامەزراندنی ئەم تیپە پێگەیاندنی یاریزانی لاو و تازەپێگەیشتوو بووە بۆ تیپی وەرزشی کەمال سەلیم، بەم هۆیەشەوە تیپەکە تا ساڵی (1978) بەشداریی لەهیچ خول و پاڵەوانێتییەکدا نەکردووە، بەڵام لەو ساڵەدا و دوای ئەوەی کەمال محەمەد بۆتە سەرپەرشتیار و راهێنەری تیپەکە، ئەو تیپە ئاڕاستەیەکی سەربەخۆی وەرگرتووە و بەشداریی لەخولەکانی ئەوکاتەی سنوری شاری سلێمانی کردووە.\nتیپی وەرزشی چوارچرا جگە لەوەی تیپێکی وەرزشی بووە، لانکەی چەندین پێشمەرگەی قارەمان بووە،هەروەک خاوەنی چەندین شەهیدی قارەمانیشە.\nلەساڵی 1979ەوە ئەم تیپە بەشداریی خولی تیپە میللییەکانی ئەو سەردەمەی کردووە کەلیژنەی وەرزشیی ئەوکاتە سەرپەرشتی دەکرد، هەروەها لەساڵی 1980-ەوە بەردەوام بەشداریی خولی یاریگای هاوکاری دەکات کە تیپی وەرزشی هاوکاری ساڵانە رێکی دەخات و تا ئێستا (4) جار پلەی یەکەمی و (3) جار پلەی دووەمی و جارێکیش پلەی سێیەمی خولەکەی دەستەبەر کردووە، لە خولی یانەی وەرزشی سلێمانیشدا تیپی وەرزشی چوارچرا بەردەوام ئامادەیی هەبووە کە لە نێوان ساڵانی (1981) بۆ (1987) یانەی سلێمانی بۆ تیپە بەهێزەکانی سنووری شارەکە رێکی دەخست و چەندین ئەنجامی باشی لەم خولەشدا هەبووە.\nلە دوای راپەرینەکەی ساڵی 1991-ەوە تیپی وەرزشی چوارچرا هەر بەردەوام بووە و لەگەڵ دامەزراندنی لیژنەی تیپەمیللییەکان و کردنەوەی خول لەساڵی 1998-ەوە تیپی وەرزشی چوارچرا وەک تیپێکی پلە یەک ساڵانە بەشداری ئەو خولەشی کردووە و چەند ئەنجامێکی باشی بەدەستهێناوە.\nبەهۆی نەبوونی یاریگا و کەمی تەمەنی یاریزانەکانیەوە ئێستا تیپەکە لە خولی پلە دووەکاندا درێژە بەبەشداریی کردنەکانی دەدات.\n 📡 ماڵپەڕ | 🏳 کوردیی ناوەڕاست | ماڵپەڕی واڵا\n🚩 جۆری رێکخراو: 🏀 وەرزش\n➕ ئەم بابەتە لەلایەن: (هاوڕێ باخەوان)ەوە لە: Oct 24 2009 1:18PM تۆمارکراوە\n👁 ئەم بابەتە 6,010 جار بینراوە\n📷 فایلی وێنە 1.0.1 26 KB Oct 24 2009 1:18PM هاوڕێ باخەوان


سەرۆک کۆمار بەشداریکرد لە کۆبوونەوەیەکی باڵا سەبارەت بە دابینکردنی بودجە بۆ بەگژاچوونەوەی پەتای کۆرۆنا\nسەرۆک کۆمار د. بەرهەم ساڵح ئەمڕۆ پێنجشەممە ٢٠٢٠/٥/٢٨ بەشداریکرد لە کۆبوونەوەی باڵا سەبارەت بەدابینکردنی بودجە بۆ بەگژاچوونەوەی پەتای کۆرۆنا، لەسەر بانگهێشتی سکرتێری گشتی نەتەوەیەکگرتووەکان و سەرۆک وەزیرانی کەنەدا و جامایکا.\nسەرۆک کۆمار لە وتەکەیدا کە لەرێگەی کۆڕبەندێکی تەلەفیزیۆنییەوە پێشکەشیکرد رایگەیاند، گۆڕینەوەی بیروڕاو دۆزینەوەی چارەسەر بۆ پەرەپێدانی بەردەوام لەسەردەمی ڤایرۆسی کۆرۆنادا ئەرکێکی گرنگ و هەنوکەییە بۆ جیهان.\nلە میانی ئەو کۆڕبەندەدا کە هەر یەک لە ئیمانوێل ماکرۆن سەرۆکی فەرەنسا و ئەنجێلا مێرکڵ راوێژکاری ئەڵمانیا و جوزیبی کۆنتی سەرۆک وەزیرانی ئیتاڵیا و دەیڤد مالباس سەرۆکی بانکی نێودەوڵەتی و ژمارەیەکی دیکە لە سەرکردەی وڵاتانی جیهان بەشداربوون، سەرۆک کۆمار ئاماژەیکرد بۆ ئەوەی ئەو ئاڵنگارییانەی کە وەک کۆمەڵگای نێودەوڵەتی رووبەڕووی دەبینەوە ئاڵنگارییەکی گەورە و کتوپڕن، بەڵام دەکرێت ئەم ئاڵنگاریانە کەم بکرێنەوە بەو هەوڵە یەکگرتوو و زۆرەی کە داومانە کە بەشێک پێیان وایە ئەمە بابەتێکی ناوخۆییە و لێگەڕێن هەر دەوڵەتێک چارەسەری کێشەی خۆی بکات سەرەڕای ئەوەی کە کاریگەری ڤایرۆسەکە ناخۆییە، بەڵام قەیرانەکە قەیرانێکی جیهانییە، بۆیە پێویستی بە کاردانەوەی نێودەوڵەتی هەیە.\nسەرۆک کۆمار ئاماژەی بەوەشدا: ئێمە دەزانین کە ئەو رێگایە لە پێشمانە دور و سەختە، بەڵام هیچ بژاردەیەکی دیکە جگە لە زاڵبوون و سەرکەوتن لە بەردەممان نییە، بۆیە پێویستە بەو پەڕی گرنگی و تواناوە ئەو دەرەنجامانە بەدیبهێنین و ئەگەر واشنەکەین ئەوا لە بەردەم گەلەکەمان و بە تایبەتیش لاوەکانمان شەرمەزار دەبین.\nئەمەش دەقی وتەکەی سەرۆک کۆمارە:\nخوشک و برایانی ئازیز\nئەمەوێت سوپاسگوزاری ستایشی قوڵی خۆم بگەیەنم بە سەرۆک وەزیرانی کەنەداو جامایکاو سکرتێری گشتی نەتەوە یەکگرتووەکان بۆ ڕێکخستنی ئەم کۆبوونەوە گرنگە.\nگۆرینەوەی بیروڕاو دۆزینەوەی چارەسەر بۆ پەرەپێدانی بەردەوام لەسەردەمی ڤایرۆسی کۆرۆنادا ئەرکێکی گرنگ و هەنوکەییە بۆ جیهان لە کاتێکدا کە رووبەڕووی ئەم پەتاو بەڵایە دەبێتەوەو ئاستەنگی ئابووری و کۆمەڵایەتی لە دوای خۆی جێ دەهێڵێت، ئەو ئاڵنگارییانەی کە وەک کۆمەڵگای نێودەوڵەتی رووبەڕووی دەبینەوە ئاڵنگارییەکی گەورەو کتوپڕن بە تایبەت لە خۆرهەڵاتی ناوەڕاست و وڵاتانی تازە گەشەسەندوو کە کاریگەرییەکانی ڤایرۆسەکە چاوەڕوان دەکرێت بۆ ماوەیەکی دوور و درێژ تر بەردەوام بێت و زەرەر و زیانی زیاتری لێبکەوێتەوە چونکە کاریگەریەکانی ژێرخانی تەندروستی دەخاتە بەر ئەرکێکی قورس.\nبەڵام دەکرێت ئەم ئاڵنگاریانە کەم بکرێنەوە بەو هەوڵە یەکگرتوو و زۆرەی کە داومانە کە بەشێک پێیان وایە ئەمە بابەتێکی ناوخۆییەو لێگەڕێن هەر دەوڵەتێک چارەسەری کێشەی خۆی بکات سەرەڕای ئەوەی کە کاریگەری ڤایرۆسەکە ناخۆییە، بەڵام قەیرانەکە جیهانییە بۆیە پێویستی بە کاردانەوەی نێودەوڵەتی هەیە، ئێمە پێویستمانە کۆدەنگ بین لە پابەندبوونمان لە بەگژداچوونەوەی COVID-19 بە دۆزینەوەی ڤاکسین بۆ ئەو پەتایە و چاککردنەوەی باری ئابووریمان هەنگاو بە هەنگاو، ھاوکات ئەو بابەتانەی کە باس دەکرێن لەم کۆڕبەندەدا بابەتی جەوهەرین بۆ بەدیهێنانی ئەو ئامانجانە.\nوڵاتەکەی ئێمە لە هەوڵدایە بە بەردەوامی شانبەشانی دەوڵەتانی دیکە لە تەواوی جیهان بە مەبەستی کێشانی کاروانی دەربازبوون لەم قەیرانەی ئێستا، ئەو ڕێوشوێنانەی کە گرتوومانەتە بەر بۆ سنوردارکردنی بڵاوبونەوەی ڤایرۆسی کۆرۆنا لە چوارچێوەی سنورەکانمان ئەگەر بەروارد بکرێت پرۆسەکە بە شێوەیەکی رێژەیی تا ئێستا سەرکەوتوو بووە، بەڵام سەرەڕای ئەوەش هەستمان بە کاریگەری زۆر کردووە کە ئەم پەتایە لەسەر ئابووری دروستیکردووە و داواکارییەکان بۆ لێکدورخستنەوەی کۆمەڵایەتی بووە مایەی ئەوەی کە بەشێکی زۆر لە کەرتەکانی ئابووری بوەستێنێت، ھەروەھا بە گوێرەی هەڵسەنگاندنەکانی بانکی نێودەوڵەتی ژمارەی عێراقییەکان ئەوانەی لە ژێر هێڵی هەژاریەوەن کەمترە لە 20% لە ساڵی 2019 دا و وە بەرز بووەتەوە بۆ ٪40 لە ئێستادا، بۆیە عێراق ڕووبەڕووی چەند ئاستەنگێک بووەتەوە، کەمبوونەوەی داواکاری ناوخۆیی بەهۆی ئەو ئاستەنگانەی سەپێنراون بۆ بەرەنگاربوونەوەی COVID-19، دابەزینی بێسنووری نرخی نەوت لە مانگی ئازارەوە، هەروەها دابەزینی تەواو لە بەرهەمهێنانی نەوت لە عێراق کە بە رێژەی 23% کەمیکردووە وەک بەشێک لە رێککەوتننامەی ئۆپێک لە مانگی نیساندا.\nبۆیە پشتبەستنمان بە داهاتەکانی نەوت ئەوە دەگەیەنێت کە سەرچاوەی داهات و بودجەکەمان بە رێژەی 70% کەمیکردووە ئەگەر بەروارد بکرێت بە ئاستی پێش قەیرانەکە، بەو پێیە دەمانەوێ کە رێوشوێنی بەپەلە بگرینە بەر بۆ چارەسکردنی ئەو دۆخە، ھاوکات پێویستە وەک دەرئەنجامێکی دیار کە خەرجییەکان کەمبکەینەوە و بە ئەگەری زۆرەوە لەمساڵدا کورتهێنانی بودجە دروست دەبێت، بۆیە بە راکێشانی پاشکەوت و زیادکردنی قەرز چاوەڕوان دەکرێت ئابووریەکەمان بە نزیکەی 10% بۆ 2020 کورتبهێنێ و چاوەڕوانیش دەکرێت لە ساڵی 2021 دا تا ڕادەیەک بگەڕێتەوە باری ئاسایی.\nئەم دۆخە هەمووی لە کاتێکدایە کە عێراق بە دۆخێکی هەستیاردا تێئەپەڕێت، عێراق تائێستا بە دۆخی راگوزەردا تێدەپەڕێت، توانیومانە بەسەر شەڕی ناوخۆ و توند و تیژی و تیرۆر زاڵ بین بە تایبەتیش بەسەر هەڕەشەی بەناو دەوڵەتی ئیسلامی، بەڵام تا ئێستاش هەوڵەکان بۆ دووبارە بونیادنانەوە بەردەوامە.\nخۆپیشاندانە میللییەکان لە بەھار و زستانی رابردوودا و ئەو هەموو قوربانییە زۆرە کە لێیکەوتەوە کارەساتباربوو، بیرهێنانەوەیەکی گەورەبوو کە دان بەخۆدا گرتنی گەلی عێراق سنووردارە.\nخەڵک ئامادەیە قوربانی بدات بە ژیانی خۆی لەپێناو بەدیهێنانی داهاتوویەکی خۆشگوزەران و باشتر، بۆیە ئەرکی ئێمە وەک سەرکردایەتی کورت دەکەینەوە لە بەدیهێنانی داواکاریەکانیان کە ئەمەش ئەرکێکی ئاسان نییە، وەک لێکدانەوەیەکی گشتی نزیکەی ساڵانە 350000 کەس دەچنە ناو تەمەنی کارکردنەوە زۆرینەشیان بەدەس دۆزینەوەی کارێکەوە دەناڵێنن، هەوڵ دەدەن حکومەت بەشێکیان دابمەزرێنێت بەڵام بەهۆی کێشەی داراییەوە کە بۆ ماوەیەکی دوور و درێژە عێراق گیرۆدەی بووە دامەزراندن بووە بە ئەرکێکی ئەستەم.\nبەدیهێنانی داهاتوویەکی خۆشگوزەرانترو چارەسەرکردنی کەموکوڕی ئابووری عێراق بەڵێنێکە کە حکومەتی نوێ لە بەرنامەی نوێی حکومی سەرۆک وەزیرانی نوێ موستەفا کازمی داویەتی و پابەندبووە بە دەستکردن بە پرۆسەی چاکسازی پێکهاتەی عێراق، ئەویش لە رێگەی پتەوکردنی رۆڵی کەرتی تایبەت و زاڵبوون بەسەر گەندەڵی و بەهێزکردنی سەروەری یاسا و پتەوکردنی دامەزراوەکانمان لە رێگەی گێڕانەوەی پێکهاتەی دامەزراوەیی و چالاککردنەوەی کەرتی گشتیمان و بەکارهێنانی سەرچاوە سروشتییەکانمان بە شێوەیەکی زۆر بەرهەمدار تر.\nئێمە دەزانین کە ئەو رێگایە لە پێشمانە دورو سەختە، بەڵام هیچ بژاردەیەکی تر جگە لە زاڵبوون و سەرکەوتن لە بەردەممان نییە، بۆیە پێویستە بەوپەڕی گرنگی و تواناوە ئەو دەرئەنجامانە بەدیبهێنین و ئەگەر واشنەکەین ئەوا گەلەکەمان بە تایبەتیش لاوەکانمان بێ ھیوا دەکەین.\nناتوانین ئومێدی سەرکەوتن بخوازین بەبێ هەماهەنگی کۆمەڵگەی نێودەوڵەتی بەبێ ئەوەی دامەزراوە داراییە نێودەوڵەتییەکان و وڵاتانی هاوبەش لەگەڵمان نەبن، قەیرانی دارایی و قەیرانی نەختینە کە رووبەڕووی دەبینەوە ئاستەنگێکی دروستکردووە لە بەدیهێنانی دابینکردنی دارایی بنەڕەتی و پابەندبوون و قەرزەکانمان، هیوادارین کە کۆمەڵی نێودەوڵەتی پشتیوانی ئەم هەوڵە بکات، کە ببێتە مایەی یارمەتیدانمان لە دووبارە ڕێکخستنەوەی ئابووری و یارمەتیدانمان لە بەدیهێنانی بودجەی وەبەرهێنان کە هەوڵێکی گرنگە بۆ بونیادنانی ژێرخانی ئابووری و پارێزگاریکردن لە خزمەتگوزارییە بنەڕەتییەکان و دروستکردنی هەلی کار.\nبۆ وڵاتانی تازە گەشەسەندووی وەکو عێراق کە رووبەڕووی ئاڵنگاری دەبێتەوە توانای بەکارهێنانی هۆکاری خێرا یارمەتیمان دەدات لە زامنکردنی سیولەی ناوخۆی و تواناش ئەدات بە کەرتی تایبەت قەرز بەدەست بێنێت بەمەش راستەوخۆ کەموکوڕی قەرز بەشێوەیەکی راستەوخۆ کەم ئەکاتەوە لەسەر دەوڵەت کە ئەمانە هۆکاری گرنگن کە ئەم زامنکردنەمان ویست بەبێ کاریگەری قەیرانی ئێستا سنووردارکردنی تواناکانمان لە کاراکردنی چاکسازی داواکراو بە شێوەیەکی گرنگ لە مەودایەکی دوور، پێویستمان بە میکانیزمی راگوزەر هەیە بۆ ئەوەی بتوانین بە زووی بیخەینە گەڕ بۆ سیاسەتەکانی پارێزگاریکردنی دارایی و تاوەکو دەربازمان بکات لە بازنەیەکی داخراو بۆ ئەوەی بتوانین جێگیری کاروباری دارایی و ئابووری بەدەست بهێنین و بتوانین رووبەڕووی کاریگەرییەکانی COVID-19 ببینەوە. دواتریش بتوانین وەک سەکۆیەک بەکاری بهێنین بۆ ئەوەی بژاردەی خەرجی زیرەک لە داهاتوودا بخەینە گەڕ کە ببێتە مایەی گەشەپێدانی ئابووری، بەردەوام بوون و توانای رووبەڕووبوونەوە کاریگەری گرنگ و سەرەکین بۆ بونیادنانی داهاتووییەکی باشتر کە زامنی پەرەپێدانی ئابووری بکەین.\nسەركەوتنی عێراق لە بەرەنگاربوونەوەی توندوتیژی و یارمەتیدانی عێراق بۆ چەسپاندی سەقامگیری ئەركێكی هەنوكەیی و گرنگە لە ناوچەكەدا، كاری زۆرمان كرد لە پێناو سەقامگیری عێراق و زاڵبون بەسەر ئاستەنگەكان لە رابردوودا.\nلەگەڵ هاتنی پەتای كۆرۆنا ئاستەنگەكان زۆرتر و قورستر و بە ئازارتر بوون، بۆیە من دڵنیام كە زۆرێك لە وڵاتان هەست بەهەمان ئاستەنگ و ئاڵنگاری دەكەن بەڵام هیچ بژاردەیەكمان نییە جگە لە كاری پێكەوەیی لە سەر ئاستی جیهان بۆ بونیادنانێکی باشتر.\nهیوا خوازم كە ئەم قەیرانە بگۆڕێن بە دەرفەتێك بۆ بونیادنانێكی باشتر و هەماهەنگی ئابووری جیهانی بەهێزتر.


په‌رله‌مان و حكوومه‌ت هاوته‌ریب كارده‌كه‌ن | Rwmal | ڕووماڵ\nده‌ستپێك هه‌واڵی كوردستان په‌رله‌مان و حكوومه‌ت هاوته‌ریب كارده‌كه‌ن\nپه‌رله‌مان و حكوومه‌ت هاوته‌ریب كارده‌كه‌ن\nلە كۆبوونەوەی ئەمڕۆی سەرۆكایەتیی پەرلەمانی كوردستاندا، جەخت لەوە كرایەوە كە پێویستە سیاسەتی تەشریعیی پەرلەمانی كوردستان، هاوتەریب لەگەڵ بەرنامەی كاری حكوومەتی هەرێمی كوردستاندا بڕوات و تەواوكەری یەكتر بن.\nبە مەبەستی تاووتوێكردنی ژمارەیەك پڕِۆژەیاسا بۆ ئەوەی لە وەرزی نوێی دانیشتنەكانی پەرلەمان خوێندنەوەی یەكەمیان بۆ بكرێت، سەعات ۱۰:۳۰ی بەیانیی ئەمڕۆ ۲۱ی ئابی ۲۰۱۹، دەستەی سەرۆكایەتیی پەرلەمانی كوردستان بە ئامادەبوونی د.\nڕێواز فایەق سەرۆكی پەرلەمانی كوردستان و هێمن هەورامی جێگری سەرۆكی پەرلەمان و مونا نەبی قەهوەچی سكرتێری پەرلەمان، بە هاوئاهەنگی لەگەڵ لیژنەی كاروباری یاسایی پەرلەمانی كوردستان بە سەرۆكایەتیی بژار كۆچەر سەرۆكی لیژنە و ئامادەبوونی جێگری سەرۆكی لیژنە و بڕیاردەر و ئەندامانی لیژنەكە، كۆبوونەوە.\nتەوەری سەرەكیی كۆبوونەوەكە، تایبەت بوو بە تاووتوێكردنی ئەو پڕِۆژەیاسایانەی كە بڕیار وایە لە دانیشتنەكانی وەرزی نوێی پەرلەمانی كوردستان خوێندنەوەی یەكەمیان بۆ بكرێت، كە ۱۱پڕِۆژەیاسا لەخۆ دەگرێت، پاش تاووتوێكردنی سەرجەم پڕِۆژەیاساكان بڕیار درا ٦ پڕۆژەیاسا لە وەرزی نوێی دانیشتنەكانی پەرلەمان خوێندنەوەی یەكەمیان بۆ بكرێت و ئەو پڕِۆژەیاسایانەشی كە بارگرانیی دارایی بۆ حكوومەت دروست دەكەن، ڕەوانەی سەرۆكایەتیی ئەنجوومەنی وەزیرانی هەرێمی كوردستان بكرێت.\nهەر لە كۆبوونەوەكەدا، جەخت لەسەر ئەوە كرایەوە كە پێویستە سیاسەتی تەشریعیی پەرلەمانی كوردستان، هاوتەریب لەگەڵ بەرنامەی كاری حكوومەتی هەرێمی كوردستان بڕوات و تەواوكەری یەكتر بن.


هەڵگرەوانی مین سەربازیی ونن | ROJnews\nهەڵگرەوانی مین سەربازیی ونن\nهەینی, 8 نوف 2019 - 08:11\nدەزگای مین بە هاوبەشی لە گەڵ ڕێکخراوە نێودەوڵەتییەکان لە ماوەی نزیکەی ٣٠ ساڵدا، لە سنووری پارێزگای سلێمانی توانیویەتی لە ٢٣٤ ملیۆن مەتر چوارگۆشە ناوچەی پیسبوو بە مین، تەنیا ٦١ ملیۆن مەتری چوارگۆشە پاک بکاتەوە، ئەمەش لە کاتێکدایە، کە ئەندامانی سەرەڕای گرانی کارکردنیان لە هەموو مافە سەرەکییەکانیان بێ بەشن.\nشەڕی ئێران و عێراق، کە لە مانگی ٩ی ١٩٨٠ – بۆ مانگی ٨ی ١٩٨٨ بەردەوام بوو، لەو ماوەیەدا زۆرترین مین لە ناوچە سنوورییەکاندا لە لایەن هەردوو لاوە چێندراوە و تا ئێستاش ئاسەوارەکەی ماوە و زیانی گیانی و ماددی لە گەڵیدا بەردەوامە، هەردوو سنوورەکەش زۆرترینیان دەکەونە باشور و ڕۆژهەڵاتی کوردستانەوە.\nدەزگای گشتی کاروباری مین لە هەرێمی کوردستان، دەزگایەکی سەر بە ئەنجومەنی وەزیرانە، کە پێکهاتووە لە شەش بەڕێوبەرایەتی گشتی لە هەر یەک لە شارەکانی هەولێر، سلێمانی، دهۆک و ئیدارەی گەرمیان، هەروەها بەڕێوبەرایەتی گشتی کارگێڕی دیوان و بەڕێوبەرایەتی گشتی کارگێڕی و تەکنیک، هەر بەڕێوبەرایەتییەک سنووری ئەو ناوچەیە بەرێوە دەبات کە تیایەتی و ئەو ناوچانە پاک دەکاتەوە کە مین ڕێژ کراوە.\nلە سنووری پارێزگای سلێمانی ١٨ تیم کار دەکەن، هەر تیمێک پێکهاتووە لە ١٥ کەس کە ناوچەکانی پێنجوێن، شارباژێڕ، قەڵادزێ و چەند شوێنێکی دیکە دەگرێتەوە، بە وتەی بەڕێوەبەری بەڕێوەبەرایەتییەکە، لەو سنوورە توانیویانە لە ٢٣٤ ملیۆن مەتر چوارگۆشە ناوچەی پیسبوو لە دوای ساڵێ ١٩٩١ـەوە بە هاوبەشی لە گەڵ ڕێکخراوە نێودەوڵەتییەکان، ٦١ ملیۆن مەتری چوارگۆشە پاک بکەنەوە.\nپڕۆسەی پاکسازی مین پرۆسەیەکی سستە، بە هۆی ئەوەی کە ئەگەر بە شێوازی شپرزەیی یان بە پەلە مامەڵەی لەگەڵدا بکرێت ئەوە بە هەڵەکردنێک، کارمەندەکە یان کەم ئەندام دەبێت یاخود گیانی لە دەست دەدات.\nوەک بەرپرسانی دەزگای مین باسی دەکەن، لە سنووری پارێزگای سلێمانی، بە هۆی شەڕی هەشت ساڵەی نێوان عێراق و ئێرانەوە، دوو جار مین چێندراوە، بۆیە زۆرترین مین لە سنووری پارێزگای سلێمانییە.\nهەر بە پێی زانیاری دەزگای گشتی کاروباری مین لە هەرێمی کوردستان، لە ماوەی چەند ساڵی کارکردنیان لەم سنوورە، ٧٣٩ مینی دژە تانک، ١٠٠ هەزار مینی دژە کەسی "ئەڵغامی شەخسی" دۆزراونەتەوە، هەروەها لە ساڵی ١٩٩١ـەوە تا ئێستا، لە هەرێمی کوردستان نزیکە ١٤ هەزار بەرکەوتەی مین هەیە، کە لە سنووری پارێزگای سلێمانی ٦٠٠٩ کەس گیانیان لەدەستداوە و هەزار و ٤٧٥ کەسیش بریندار.\nئەو مینانەی کە تا ئێستا دۆزراونەتەوە، لە جۆرەکانی ئیتاڵی، ڕووسی، ئەمریکی، ئیسرائیلی، چینی، ئێرانی ـە، بەڵام زۆرینەیان ئیتاڵییە.\nتیمەکان کارکردنیان لە وەرزی بەهار، هاوین و ماوەیەکی کەم لە پاییز دەبێت و ڕۆژانە کاتژمێر ٣ی بەرەبەیان کۆدەبنەوە و بەرەو ناوچە مینڕێژ کراوەکان دەکەونە ڕێ و تا نیوەڕۆ کاردەکەن و لە کاتی کارکردندا لە نێوان دوو کاتژمێردا ٢٠ خولەک پشوو وەردەگرن.\nکار و چالاکییەکانی دەزگای مین بە سێ ئاستدا تێپەڕ دەبێت، کە بریتین لە ڕووپێوی کە هێلکاری بۆ دەکرێت، دواتر پاکسازی کە مین لابەر پاکی دەکاتەوە و پاشان کەسێک دێت پشکنینی بۆ دەکات بۆ دڵنیابوونەوە، لە کۆتاییشدا تیمی دڵنیایی جۆریی کە ناوخۆیی و دەرەکیشی هەیە، بە تەواوی دڵنیا دەبنەوە کە ئەم کێڵگە پاککراوەتەوە لە مین.\nلە کات ڕاپەڕاندنی کارەکەیان کۆمەڵێک کێشە ڕووبەڕووی دەزگای مین و ئەندامانی دەزگاکە دەبێتەوە، کە بریتین لە نەبوونی نەخشە بۆ ناوچە پیسبووەکان، تۆپۆگرافیای هەرێمی کوردستان کە بە لافاو و باراناو مینەکان تووشی جێگۆڕکێ دەبن و هەروەها دەستکاری کردنی مینەکان لە لایەن هاوڵاتیانەوە و هەڵگرتنیان لە شوێنێک بۆ شوێنێکی دیکە، دلێر محەمەد سەرپەرشتیاری چالاکییەکانە، لەو چوارچێوەیەدا دەڵێت: ئەوەی کە جێ دەستی ئێمە دەگرێت خەلکی گوندەکانە، کە دێن دەستکاری دەکەن و ڕووبەرووی کێشەمان دەکەنەوە و دەبێت بست بە بستی کێڵگە مینەکان بپشکنی تا بزانی ئایا مینی تێدا هەیە.\nشێوازی گەڕان بۆ مین لە کێڵگەکاندا بە دوو جۆری دەستی و میکانیکی بەڕێوە دەچێت.\nجەزا عەبدوڵا کە سەرۆک تیمی مین لابەری دەستییە و زیاتر لە بیست ساڵە لەو بوارە کار دەکات، دەربارەی شێوازەکانی گەڕان دەڵێت: ئەم کێڵگەیە دەکرێت بە چەند بەشێکەوە، کە ئەو شوێنانەی تەختن و دۆڵ و شیوە، ئەتوانی بە میکانیکی کاری تێدا بکەیت و ئەوانەشی کە هەوراز و سەختە بە دەستکاری تێدا دەکرێت.\nدوای ئەوەی کە لە لایەن تیمی پاککەرەوەوە مینەکان کۆ دەکرێتەوە، ئەوە ڕادەستی ئەو تیمەی دەکەن کە پێویستە لە ناویان ببات، ئەوانیش لە شوێنێکی دیاریکراو بێ ئەوەی زیانی بۆ چواردەور بێت، چاڵێکی بۆ هەڵدەکەنن و سەرجەم مینەکانی تێدا دادەنێن و دواتر سەرەکەی دەگرن و پاشان بۆ ٤٠٠ مەتر لە چاڵەکە دوور دەکەونەوە و دەیتەقێننەوە.\nئەندامانی ئەم دەزگایە لە سنووری پارێزگای سلێمانی هەژدە تیمن و زیاتر لە ١٠٠ کەسن و بەشێکی زۆریان زیاد لە ٢٠ ساڵە کار دەکەن لەو بوارە، ئەگەرچی ژیانیان لەو پێناوەدا و بۆ پاراستنی هاولاتیان داناوە، بەڵام وەک خۆیان وتیان، حکومەتی هەرێمی کوردستان تا ئێستا خۆی بە بەرپرس نەبینیوە لە ئاستیان و لە کاتی کەم ئەندامبوون، نەخۆشی و تەنانەت شەهیدبوونیان هیچ قەرەبوویەک یان مووچەیەکی هەمیشەییان بۆ دابین نەکراو.\nزاهێر حەسەن، کە تیملێدەری تیمی دووی دەستییە، ئاماژەی بەوەکرد، کە سەرجەم ئەندامەکانی دەزگای مین، لە کاتی برینداربوون، کەمئەندامبوون و شەهیدبووندا هیچ ماف و ئیمتیازاتێکیان نابێت و حکومەت هیچ خاوەندارییەتییان لێ ناکات.\nزاهیر حەسەن وتیشی: تا بڵێی لە ڕووی مافەوە بەشخوراوین، لە کاتی حکومەتی بەعسدا ئەو کەسەی مینەکەی داناوە بە خزمەت بۆی هەژمارکراوە، بەڵام ئێمە کە پاکی دەکەینەوە بە خزمەت بۆمان هەژمار ناکرێت، تا بتوانن کارمان پێدەکەن و دوایش کە نەتوانین دەڵێن بڕۆنەوە ماڵ و خواتان لە گەڵ!.


ژ زڕچه‌پۆزێن مه‌یخانه‌یێن سه‌رچنار و بریتانیا سه‌رۆك ده‌رناكه‌ڤن - دارکا مازی\nژ زڕچه‌پۆزێن مه‌یخانه‌یێن سه‌رچنار و بریتانیا سه‌رۆك ده‌رناكه‌ڤن\nھەڤسەرۆکێ یەنەکێ لاھۆر جەنگی، نھا ژ پال جڤاکا کوردی ڤە باش دهێتە ناس کرن، لێ ئەڤ ناڤ و دەنگییا وی نەژ کارێن وی یێن باش هاتییه، بەلکو ژ کریارێن نەباش.\nگەلێ کورد یەکەم جار ناڤێ لاھۆر جەنگی ل دەما خیانەتا کەرکووکێ بھیست، لاھۆر شێخ جەنگی، دگەل برایێ خوە ئاراس شێخ جەنگی، وەک مرۆڤێن کو کەرکووک رادەستی سپایێ ئیراقێ و حەشدا شەعبی کرین هاتنە د یرۆکا گه‌لێ كورد دا، مخابن، د دیرۆکێ دا، ھەر دەم مرۆڤێن باش نە ناڤدارن، د ھەمان دەمێ دا خایین ژی ب ناڤ و دەنگ دبن، لاھۆر ژی ب خیانەتکاریێ ناڤدار بوو، ھەموو کورد دزانن کو لاھۆرێ جەنگی وەک کاراکتەرێ سەرەکی یێ خیانەتا کەرکووکێ ناڤدارە، ب راستی لاھۆرێ جەنگی ب خوە ژی دزانیت کو ئەو ب ڤێ خیانەتێ ناڤدار بوویە، داکو موهرا خیانەتێ ل سەر ناڤێ لاھۆر جەنگی رابیت، نوکە ژی دخوازن ژ بۆ وی شانۆیەکا قەھرەمانیێ بگێڕن.\nژ بۆ وێنه‌یه‌كێ ب خورتی خوه دئێخیته د ناڤبه‌را دیپلۆماتێن بیانی دا\nل ڤان دەمێن داویێ ل کوردستانێ، ھندەک کێشەیێن کو دهێنه ژیان کرن ژ بۆ لاھۆر جەنگی بوونە دەلیڤە و ھێڤیەکێ بۆ وی چێدکەن کو خوە وەک مرۆڤەکێ خەباتکارێ کورد بدەتە نیشاندان، لێ ب زەلالی دهێتە دیتن کو ئەڤە شانۆیەکە کو تەنێ د مەدیایا جڤاکی دا دهێتە نیشاندان.\nلاھۆرێ جەنگی، ھەول ددەت ب بەلاڤکرنا وێنەیێن د ناڤ سازیێن خوەدان وەزیفەیا دیپلۆماتیک ل سەر شۆشیال مه‌دیایێ خوە وه‌كه كه‌سه‌ك گرنگ و ب باندۆر بده‌ته دیار كرن، ئەم نزانین گەلۆ کەسێن کو ژ ڤێ یەکێ باوەر دکەن ھەنە یان نە، لێ تشتەک ل گۆرێ نینە کو مرۆڤ پێ باوەر بکەت، ژ بەر کو ھەڤدیتنێن فەرمی نینن، لاھۆرێ جەنگی وه‌ها خوە دیار دکەت کو ل ڤێ داویێ ئه‌و ل گەل رایەدارێن وەزارەتا دەرڤە یا ئەمه‌ریکی و کۆنسلخانەیا گشتی یا به‌ریتانیا، دانوستاندن کرینە، لێ ب چ سیفەتی؟\nهه‌لبه‌ت ڤان دانوستاندنان ل ئاستا سیاسی و دیپلۆماتیک دا واته نینه، ژ بەر کو چ ژ ڤان دانوستاندنان ب سیفه‌ته‌كێ فەرمی نەھاتنە چێکرن، یەک ژ وان سازیێن کو وی ھەڤدیتن ل گەل کری، د ناڤ و نیشانێن خوە یێن فەرمی دا بەحسا ڤان ھەڤدیتنان ناکەت، هیچ ھەڤدیتنەک د ناڤا فەرمییەتەکێ دا نەھاتییە کرن، د ناڤا باخچەیەکێ دا، ل دۆرا مێزەیەکێ، بێ لایەن و بێ فەرمییات دهێنە کرن، هه‌ر وەکی کو چووبیتە قەھوەخانێ چایەکێ ڤەخۆت ھاتییە پێشوازی کرن، وه‌ها دیارە کو مینا زارۆکێن کو دخوازن ل گەل بووک و زاڤای وێنەیەکێ بگریت خوە ب خوورتی دئێخیتە ناڤبەرا بووک و زاڤای دا، لاھۆرێ جەنگی ژی ژ بۆ وێنەیەکێ ب خورتی خوە دئێخیتە ناڤبەرا دیپلۆماتێن بیانی دا.\nبه‌رهه‌م هێژان یێ قه‌رێن لاهۆری دده‌ت\nگەلۆ لاھۆر جەنگی ڤان ھەڤدیتنان چاوا ساز دکەت؟ بێ گومان، ب رێیا شریکێ خوە یێ بازرگانی و سییاسی ئانکو سەرۆک کۆمارێ ئیراقێ د. بەرھەم سالح، بەرھەم سالح هێڤییان ژ وەزیفەدارێن دیپلۆماسی دکەت، ئەو ژی وەکو کەسەکێ بێ ئەرک وی قەبوول دکەن، حەتا وی وەک سەرۆکێ پارتیێ ژی نابینن.\nکۆنسۆلێ گشتی یێ بریتانیا ستیفن هیکی، کو وێنەیێن ل گەل سازییەکا سڤیل یا کو ھەڤدیتن ل گەل کری بەلاڤ دکەت و بەرسڤا ھەر کۆمێنتەکێ ژی ددەت، لێ وی ئەڤ ھەڤدیتنە وەکو ھەڤدیتنەکا دیپلۆماتیک بەلاڤ نەکر و قەید نەکر، لێ ل سەر ھەمان رووپەلا هیکی، وێنەیێن حكوومەتا فەرمی، سەرۆک و پێشمەرگەیێن حكوومه‌تا باشوورێ کوردستانێ ھەنە، هه‌موه‌خت عه‌مار حه‌كیم یێ سه‌ركرده‌یێ ئیراقێ، راسته لاهۆر پێشوازی كر، لێ چ دیمه‌نێن ڤێ هه‌ڤدیتنا خوه ل گه‌ل لاهۆر ل سه‌ر ئه‌كاونتێن خوه یێن فه‌رمی قه‌ید نه‌كرن.\nئانکو هیچ ھەڤدیتنێن دیپلۆماسی د رۆژەڤێ دا نینن، وەکی دی، د جیھانا سیاسەتێ دا، ھەر کەسێ خوە پاڤێژیتە پێش وەکو دیپلۆمات ناهێتە دیتن، سیاسەت و دیپلۆماسی، ب حیله و حه‌والێن وەک یێن لاھۆرێ جەنگی کو ژ دەریێ سینۆرێ باشماخێ په‌ره‌یان د دزیت، ناهێتە کرن.\nد ئاستا سیاسی و دیپلۆماتیك دا جڤینێن لاهۆر چ راماناكه نینه\nوەکی دی، لاھۆر جەنگی دبێژیت کو ئەڤ جڤینە ژ بۆ چارەسەرکرنا پرسگرێکێن ئابۆری یێن گەلێ کوردستانێ دهێنه ل ساز کرن، یا راست جڤینێن چاره‌سه‌ر كرنا پرسگرێكان حوکومەتا ھەرێما کوردستانێ دکەت، حکوومەتا کوردستانێ و بەغدا د دەربارێ پرسگرێکێن ئابووری دا رێکكەفتنەکا دەستپێکی کر. د سیستەمێن فەرمی دا چ تاکەکەس ل سەر ناڤێ خوە نەشێن ھەڤدیتنێن دیپلۆماتیک ئەنجام بدەن، دیپلۆماسی کارێ حکوومەتێ و یێن کو حکوومەت دەستنیشان دکەت ب جددیەت و رەسەنایەتییەکێ ھەڤدیتنان دکەن، پێویستە حکوومەتا ھەرێما کوردستانێ رێگریێ ل ھەڤدیتنێن پارتی و شەخسان بگریت کو د بن ناڤێ دیپلۆماسیێ دا د چن بهایێن نەتەوەیی د کەنە مژارەکا بازرگانی یا سیاسی، ئەڤ پرسگرێکە نەپرسگرێکەکە کو ب چوونا لاھۆرێ جەنگی و ھەڤدیتنا ل گەل کۆنسلی بهێتە چارەسەر کرن، ئەم دێ بێژین ما لاھۆرێ جەنگی نزانیت کو ئەڤ جڤین ل گەل بەغدا چێدبن، لێ کەسێ کو بەشداری ڤان جڤینان بووی کورێ مامێ وی، قوباد تالەبانی یە، دیار دبیت کو ئەڤ ھەڤدیتنێن لاھۆر جەنگی د ئاستا سیاسی دا بێ رامانن، زاتەن لاھۆر جەنگی ب خوە ژی ئەو هێز نینە کو ڤان هەڤدیتنان ساز بکەت.\nگاڤا کو ھوون ڤان تشتا هه‌موویان دانن به‌ر هه‌ڤ چ دیار دبیت؟\nگاڤا کو ھوون ڤان تشتا هه‌موویان دانن به‌ر هه‌ڤ چ دیار دبیت؟ یا کو لاھۆر جەنگی دخوازیت بکەت شانۆیه‌كە، ب راستی لاھۆر جەنگی هیچ سەنگەک د دیتنا وەلاتەکێ رۆژئاڤا دا نینە. ژ بەر کو ئەو دزانن کو دەردۆرا لاھۆرێ جەنگی تەنێ کۆمەک ھێزێن تایبەتی- ئیستخباراتی یێن گرێدایی وی ل سلێمانیێ ھەنە و ژ بلی کۆمەک مرۆڤێن دز ل دۆرا وی هیچ کەسه‌ک دی نینە، ژ بەر ڤێ سەدەمێ، کەس وی وەکی ناڤەندا چارەسەرییا پرسگرێکان و موخاتبەکێ ب ناڤێ کوردستانێ نابینیت، ژ بەر کو ئەو خیانەتا لاھۆر جەنگی دزانن، گەر ئەو پێدڤی خائینەکی بوون ژ نوو دێ گازی لاھۆر جەنگی کەن و وی بینن، ئه‌ڤ وه‌لاته دزانن كو ژ زرچەپۆزێ مەیخانەیێن سەرچنار و بریتانیا ئانکو لاھۆرێ جەنگی چ سەرۆک دەرناکەڤن.\nبه‌رنیاسبوونا لاهۆر، وه‌ك به‌رنیاسبوونا وی كه‌سی یه یێ ڕیتییه كانیا گوندی\n“ل گۆری چیرۆکەکێ، شڤانەکێ دخواست کو ئەو ژی وەک کەسێن کو ب کاروبارێن خوە و دەستکەفتیێن خوە ناڤدار بووین، ببیتە کەسەکێ ناڤدار، لێ ژ بۆ ڤێ یەکێ هیچ شیانەک وی نەبوو، د داویێ دا، هزرەک ھاتە سه‌رێ وی، شڤان رابوو و چوو کانیا گوندی لەوتاند، ب ڤی رەنگی، ئەو گەلەک ناڤدار بوو، ئێدی ھەر کەسەکێ ئەو وەکو “ئەو کەسێ ریتیە کانیا گوندی” ناس كر.\nزاتن لاهۆر ژی، راسته مرۆڤ وی ناس دكه‌ت، لێ ئەرێ، لێ وەکه کارەکتەرێ سەرەکی یێ خیانەتا کەرکووکێ و گه‌لێ كورد هیچ پێویستییه‌ك ب خائینان نینه.\nTags: لاهۆر جه‌نگی


وەزارەتا كارەبا عێراقێ: مە پیدڤی ب 149 ملیار دیناران هەیە بۆ چارەسەریا ئاریشەیا كارەبێ\nبه‌ریتانیا بووه پێنجه‌م وڵات، له‌رووی زۆری رێژه‌ی مردن به كۆرۆنا حكومه‌تی هه‌رێم نزیكه‌ی 20 ملیۆن دۆلار ده‌داته كۆمپانیایه‌كی به‌رهه‌مهێنانی نه‌وت داوادەكرێت بەهای دۆلار بەرامبەر بە دینار داببەزێندرێت نرخی دراو و زێڕ لە بازاڕەكانی هەرێمدا كەشناسی باری كەش و هەوای ئەمڕۆ و سبەینێ رادەگەیەنێت\nئارام حسێن 12/01/2021 - 02:09 هەواڵ/عێراقی\nوەزارەتا كارەبا عێراقێ راگەهاندییە كو وان پلانەك هەیە دێ ئاریشەیا وزەیێ ل عێراقێ ب دوماهی ئینن.\nئەحمەد موسا پەیڤدارێ وەزارەتا كارەبا عێراقێ راگەهاند: وەزارەتا وان پلانەك دانایە بۆ چارەسەركرنا قەیرانا وزەیێ، و گوت ژی ئەڤ پلانا مە پێدڤی ب كوژمەیێ 149 ملیار دیناران هەیە و مە بۆ جڤاتا وەزیران ژی هنارتیە داكو رەزامەندیێ بۆ دەرببڕن.\nهەڤدەم دیاركرژی: ژبلی وەلاتێ ئیرانێ چ وەلاتەكێ دیتر بهایێ دیاركری بۆ غازێ نە ئاشكرایە, داكو هەڤركییەك هەبیت خزمەت ب ئابووریێ عێراقێ بكەت گوت ژی پێدڤییە وەزارەتا كارەبێ پشتبەستنێ لسەر ژێدەرێن جودا جودا بكەت بۆ ب دوماهیك ئینانا ڤێ قەیرانێ.\nبه‌ریتانیا بووه پێنجه‌م وڵات، له‌رووی زۆری رێژه‌ی مردن به كۆرۆنا\nداوادەكرێت بەهای دۆلار بەرامبەر بە دینار داببەزێندرێت\nئه‌نجومه‌نی نوێنه‌رانی عێراق تاوتوێی نرخی دینار به‌رامبه‌ر دۆلار ده‌كات